Η πατρίδα μας φιλοξενεί στη φύση της τρία είδη πέρδικας. Την πετροπέρδικα (ΓΚΡΕΚΑ, την Νησιώτικη και την πεδινή). Η ΓΚΡΕΚΑ είναι ένα από τα δημοφιλέστερα θηράματα, μοναδικό στον κόσμο, μνημείο της φύσης και εθνικό μας θήραμα. Οι συνειδητοποιημένοι κυνηγοί το αντιμετωπίζουν σε μεγάλη προσοχή και υπευθυνότητα.\nΗ πετροπέρδικα πραγματικά έχει εγκαταλειφθεί και αφεθεί στην μοίρα της, αφού ο βιότοπος της έχει σοβαρές αλλοιώσεις λόγω μεταβολής του.\nΌλες οι προσπάθειες μας πρέπει να στραφούν στην κατεύθυνση για ανάπτυξη του πληθυσμού της και για την επαναφορά σε τόπους με θνησιγενή κατάσταση. Οι τραγικές επιπτώσεις οφείλονται κυρίως στην άτακτη φυγή ορεσίβιων κατοίκων που καλλιεργούσαν ορεινές περιοχές με σιτηρά και αναζήτησαν καλύτερη τύχη στις μεγάλες πόλεις. Η εξασφάλιση διατροφής χωρίς παραδοσιακές καλλιέργειες σιτηρά, βρώμη, κριθάρι, βίκο μετέβαλε την γη σε αφιλόξενη, για την πέρδικα αλλά και για τα φτερωτά και τα τριχωτά είδη. Η πέρδικα όπως και όλα τα άγρια ζώα είναι προϊόντα της γης.\nΗ αναπαραγωγή της, η αύξηση της και η μείωση της εξαρτώνται από την χρήση της γης, η οποία παραμένει ένα ξερό και φρυγανικό τοπίο.\nΓια την θεραπεία αυτού του προβλήματος και φυσικά την ανάπτυξη του είδους πρέπει να προχωρήσουμε σε σπορές, αγόνων εκτάσεων με παραδοσιακές καλλιέργειες. Έτσι θα αποκατασταθούν οι διαταραγμένοι βιολογικού παράγοντες και με φυσικό τρόπο, δεν θα χαθούν οι φυσικοί βιότοποι και θα έχουμε αύξηση του πληθυσμού της πέρδικας, αλλά και των ενδημικών θηραμάτων. Η πετροπέρδικα είναι ένα χαριτωμένο πουλί με κοκκινωπή γυαλάδα, με λίγες μαύρες και καφέ στην άκρη πινελιές στα πλαϊνα του στήθους της με μαύρο περιδέραιο, με κοκκινωπά χείλη (ΜΥΤΗ) και κατακόκκινα πόδια. Τα χαριτωμένα πόδια της, το προτεταμένο στήθος της, με το καμαρωτό ψηλά κεφαλάκι της, με μάτια που αστραποβολούν εξυπνάδα πλάσμα, με μοναδικό και χαριτωμένο περπάτημα.\nΑυτό το μοναδικό και χαριτωμένο περπάτημα της που είναι το ίδιο γρήγορο και ζωηρό, είτε περπατάει σε χώμα, είτε περπατάει σε βράχους, πήρε σαν σύμβολο ο λαός μας για να τραγουδήσει την γυναίκα και λέει «ΠΕΡΔΙΚΑ ΜΩΡΗ ΠΕΡΔΙΚΑ ΠΟΥ ΠΕΡΠΑΤΕΙΣ ΛΕΒΕΝΤΙΚΑ». Ο κατάλογος των δημοτικών τραγουδιών και στοιχνολογημάτων ατελείωτος, που μιλούν για την πέρδικα και την ομορφιά της, το μοναδικό περπάτημα της, αλλά και το χαρούμενο λάλημα της.\nΗ ΓΚΡΕΚΑ ζει στην Στερεά, στην Ήπειρο, την Θεσσαλία, την Β. Ελλάδα, Β Εύβοια, την Πάρνηθα και την Πελοπόννησο.\nΚαταφέρνει και επιβιώνει σε γυμνά και σπάνια βουνά ή με λίγη και αρκετή βλάστηση από φτέρες από κέδρα, από πουρνάρια και κουμαριές, από κοντοέλατα, σε υψηλές κορφές και κορυφογραμμές από βράχια ως και 2500 υψόμετρο.\nΤο καλοκαίρι χαμηλώνουν για να βρουν νερό. Με τις πρώτες βροχές τραβιώνται για τα υψηλά, μόλις όμως χιονίσει κατεβαίνουν στα χαμηλά και ζουν εκεί μέχρι να περάσει ο χειμώνας.\nΜέσα σ’ αυτή την περιοχή ζουν κοπαδιαστά από 5-10 πουλιά οικογένεια της τελευταίας γέννας. Μην παραξενευτείτε όμως αν συναντήσεται κοπάδι από πολλά πουλιά, διότι ανταμώνουν για λίγες μέρες. Θυμάμαι σε ένα βουνό της Στερεάς Ελλάδας μόλις είχε βρέξει και είχαμε μεταβεί με τον μακαρίτη τον θείο ΚΙΜΩΝ να ανιχνεύσουμε κάποιο κοπάδι για να κυνηγήσουμε την Τετάρτη που άρχιζε το κυνήγι της. Ήταν Κυριακή πρωί, μέσα στην βαθειά χαραυγή, ανεβήκαμε μία πλαγιά και στο κατέβασμα μίας άλλης λαγκαδιάς βλέπω τη σκύλα μου, της φυλής POINTER με το όνομα BELLA, να ακολουθεί πέρδικες. Για μια απόσταση 150-200 μέτρα τις ακολουθούσε με μεγάλη ένταση έως ότου άρχισε να γατοπερπατάει, να τις ποντάρει και γύρω στα τριάντα μέτρα μπροστά μου παγώνει σε φέρμα. Άρχισα να πλησιάζω τη BELLA και να προσπαθώ να μαντέψω που είναι λαγιασμένες, όταν ξαφνικά ένα τρανταχτό «ΜΠΡΙΙΙΙΙΙΙΙΙΙΙΙ…………..», που έκαναν οι μικρές φτερούγες τους, σηκώνοντας το βαρύ κορμί τους με έκαναν να νιώσω κάτι σπάνιο και συγχρόνως μοναδικό. Πρέπει να σηκώθηκαν τουλάχιστον 200 πουλιά. Άλλες έφευγαν αριστερά, άλλες δεξιά και άλλες ευθεία. Η σκύλα με τα τρία νεαρά εκπαιδευόμενα κουτάβια της άρχισαν να τρέχουν γρήγορα, πότε σε πόντες, και πότε κάνοντας φέρμες ξεδιπλώνοντας και δείχνοντας την κυνηγετική τους μανία. Θα έλεγα πως δεν μπορώ να θυμηθώ κάτι ανάλογο παρόλο ότι μεγάλωσα στο υπέροχο φυσικό περιβάλλον της και στο βασίλειο της. Από τις πρώτες μου μνήμες της παιδικής της παιδικής μου ηλικίας αντίκριζα πέρδικες δίπλα στη στάνη που διατηρούσε ο συγχωρεμένος ο παππούς μου όταν με έπαιρνε μαζί του ιππεύοντας την Φλώρα φοράδα του που ήταν ένα υπέροχο και δυνατό Άλογο. Ανεπιφύλακτα θα πω ότι παρέμεινα φυσιολάτρης κυνηγός με συνείδηση οικολόγου κυνηγού, χωρίς υστερία για το θήραμα, αλλά με ευαίσθητες ψυχές για την προστασία του περιβάλλοντος. Η συχνή επαφή με την φύση, έγινε παράγοντας γνώσης, με συνείδηση στην προστασία του περιβάλλοντος και έφθασα στο σημείο, να γνωρίζω, να αγαπώ και να χαίρομαι την φύση και τους καρπούς της. Πολλές φορές συναντάμε 2 – 3 πέρδικες καθώς και μοναχικές. Πιθανόν να σκοτώθηκαν οι υπόλοιπες από το κοπάδι, ή να φαγώθηκαν από αλεπούδες ή αρπακτικά. Σ’ αυτή την περίπτωση ή συνείδηση του οικολόγου κυνηγού, θα προστατεύσει τα πουλιά αυτά, γιατί καταλαβαίνει, ότι κάθε ζευγάρι που μένει, θα αναπαραχθεί, θα δημιουργηθούν νέες οικογένειες θα έχει την δυνατότητα να βλέπει, να ακούει και να βρίσκει πέρδικες, αλλά να βρίσκονται οι επόμενες γενιές κυνηγών. Για να διατηρηθούν στη ζωή βοσκούν και τρέφονται με σπόρους καρπούς, χλόη, σαλιγκάρια, σκουλήκια, σκορδίλια, αγριοκρέμμυδα και μικρά χαλίκια που βοηθούν στην πέψη της τροφής της. Με το σούρουπο κουρνιάζουν και κοιμούνται στις συνηθισμένες κούρνιες σε κάπως ψηλά μέρη από βράχια. Το πρωί με το πρώτο γλυκοχάραμα ο αρσενικός αρχίζει και το λέει τσουκ – τσουκ – τσουκουτσκουκ, συνοδευμένος ύστερα από όλο το κοπάδι, που όταν ακούγεται από τον συνειδητοποιημένο φυσιολάτρη οικολόγο και αθλητή κυνηγό, ονειρεύεται, προγραμματίζει μια αθλητική και λεβέντικη κυνηγετική εξόρμηση, με τον σκύλο φέρμας του, για συγκίνηση, εκεί που η ανθρώπινη ψυχή αδελφώνεται, με την μητέρα φύση και επικοινωνεί μυστικά με τον δημιουργό της, Μόλις τελειώσει το λάλημα τους, το τρανταχτό μπρρρ τις συνοδεύει να κατέβουν χαμηλότερα. Οι κυνηγοί ας κοιτάζουν προς τα πάνω να τις δουν που θα γείρουν και θα πιάσουν για να βοσκήσουν χωρίς αυτό να συμβαίνει πάντα. Βοσκώντας και περπατώντας, ανεβαίνουν τις πλαγιές, πλησιάζουν στις πηγές πίνουν νερό, ψειρίζονται και παίρνουν το αμμόλουτρο τους. Το νερό είναι απαραίτητο για την πέρδικα. Χωρίς νερό δεν ζει και δεν ευδοκιμεί. Όπου υπάρχει νερό υπάρχουν και πέρδικες όπου δεν υπάρχει κατάσταση είναι θνησιγενής και θα παραμείνει θνησιγενής αν δεν καλυφθούν οι βιοτικές της ανάγκες. Θα προσπαθεί να σκεπάσει την δίψα της στα αγριοκρέμμυδα στα διάφορα σκορδίλια και στα σαλιγκάρια του όρους, τα οποία δεν είναι αρκετά για τον οργανισμό της. Στην περίοδο του κυνηγίου ο κυνηγός που να κυνηγήσει σε τέτοιες περιοχές πέρδικες, θα διαπιστώσει καχεκτικότητα μικρό μέγεθος και έλλειψη ζωηράδας.\nΑνάλογα με τις καιρικές συνθήκες αρχίζουν και τα ζευγαρώματα. Τα αρσενικά (ΚΩΤΣΟΙ) μέχρι να ζευγαρώσουν δίνουν μεγάλες μάχες, μέχρι να αισθανθούν την παρουσία της κότας δίπλα τους γιατί είναι πουλιά φιλήδονα. Η κότα σε μια απλή φωλιά που την κατασκευάζει με λίγα ξυλαράκια και χόρτα γεννάει 10 – 16 αυγά. Δεν θα ξεχάσω μια φωλιά που έχει ανακαλύψει ο παππούς μου με 22 αυγά, εγώ βρισκόμουν τότε στο πρώτο στάδιο της εφηβίας και με πήγε και έδειξε την φωλιά. Πράγματι πλησίασα την είδα και μέτρησα τα αυγά χωρίς να τα αγγίξω, γιατί τα εγκαταλείπει, έτσι με συμβούλευε ο παππούς μου, αλλά και να μην την μαρτυρήσω σ’ άλλον διότι είναι γρουσουζιά και θα τα φάει φίδι. Σίγουρα αν τα μαρτυρούσα, κάποιος θα έπαιρνε τα αυγά της και δεν θα είχε αναπαραγωγή πιθανόν τα περισσότερα αυγά να οφείλονται σε γέννα κάποιας άλλης κότας Άκουγα όμως ότι η πέρδικα γεννάει μέχρι 40 αυγά και έχει δυνατότητα όπως η όρνιθα. Έτσι πίστευα από μαρτυρίες κτηνοτρόφων και παραδοσιακών κυνηγών. Μεγαλώνοντας και παρατηρώντας κάμποσες φωλιές, διαπίστωσα τις ώρες που το ζευγάρι απομακρύνονταν από 6-16 αυγά. Χωρίς να ενοχλώ το ζευγάρι από τις πρώτες μέρες που γεννούσε η πέρδικα, κάνοντας ένα αυγό κάθε μέρα, συνήθως πρωινές ώρες και ελάχιστες απόγευμα, διαπίστωσα ύστερα από 22 μέρες επώασης βγήκαν στον κόσμο, τα μικρά περδικάκια. Άλλοτε βγαίναν 5, άλλοτε 8, άλλοτε δέκα (10), άλλοτε 12, ενώ τα κλουβιασμένα αυγά τα άφηνε έξω από την φωλιά σπασμένα. Πριν καλά – καλά πέσει το τσόφλι από το χνουδωτό κορμί τους αρχίζουν να περπατούν και παίρνουν τα πρώτα μαθήματα διατροφής. Το ζεύγος πέρδικας δείχνει για τα μικρά τους εξαιρετική αγάπη και προστασία. Δεν φοβούνται τα διάφορα αγρίμια και ρίχνονται με κίνδυνο την ζωή τους. Μεταχειρίζονται επίσης διάφορα τεχνάσματα, όπως κάνει την τραυματισμένη ότι δεν μπορεί να πετάξει, ξεγελώντας τον κάθε εχθρό τα απομακρύνουν και τα καταφέρνουν να τα σώνουν. Αλλά και το ιδιόρρυθμο κράξιμο των γονιών τους μπρος τον κίνδυνο, υποδεικνύουν στα περδικάκια να λουφάξουν και να πέφτουν ανάσκελα, κρατώντας στα ποδαράκια τους διάφορα φύλλα και ξερόχορτα, καταφέρνουν και γλιτώνουν, αφού δεν διακρίνονται. Είμαι πεπεισμένος για την συμπεριφορά τους αυτή γιατί έχει συμβεί να ανταμώσω περδικάκια μαζί με τους γονείς τους πολλές φορές και πράγματι χάνονται με μεγάλη ευκολία. Κάποια φορά όμως ενώ παρατηρούσα την γρηγοράδα που εξαφανιζόντουσαν ένα μικρό περδικάκι πηγαίνει και χώνεται σε ένα δοχείο πλαστικό, κομμένο, από λάδια αυτοκινήτου που είχε αφεθεί από συνεργείο που κατασκευάζει αγροτικό δρόμο. Πλησίασα και παρατήρησα μέσα μήπως κρυβόταν κανένα φίδι ή σκορπιός και είδα το περδικόπουλο να έχει γυρίσει ανάποδα, να κρατά στα ποδαράκια του, λίγα ξερά χορταράκια και καθόταν λαγιασμένο. Βγάζω την μπλούζα μου σκεπάζω το δοχείο το παίρνω και στην συνέχεια ακολουθώ την διαδρομή για την επιστροφή στο αυτοκίνητο, περίπου την απόσταση των 100 μέτρων. Καθ’ όλη την διαδρομή το περδικόπουλο τσίριζε και ένας γονιός με ακολουθούσε με κοντινά πετάγματα. Φθάνοντας στο αυτοκίνητο έδεσα το περδικόπουλο από το ποδαράκι του με ένα μικρό σχοινάκι. Η χρονική στιγμή που χρειάστηκε να το δέσω, διαπίστωσα στα χέρια μου να περπατάνε ψείρες όπως αυτές στις όρνιθες. Αμέσως κατέβηκα στην πόλη πήρα ψυρόσκονη έριξα σ’ όλο το σώμα του και ακολούθως το αιχμαλώτισα σ’ ένα κλουβί, δίνοντας έτσι την ευκαιρία να απαλαγεί από τα ενοχλητικά παράσιτα. Στην αρχή καθόταν σε κατάσταση οκνηρίας και μη εγρήγορσης και στην συνέχεια άρχισε να ξεθαρένει να ξύνεται και να τινάζεται. Δεκάδες ψείρες έπεσαν και γέμισαν το κλουβί. Το απόγευμα κατευθυνθήκαν μαζί με το θείο με ΚΙΜΩΝΑ στην περιοχή που γνωριστήκαμε με το φτερωτό φίλο μου παίρνοντας μαζί μου και αρκετή μειρόσκονη. Συμπωματικά βρήκα στην περιοχή και τον θηροφύλακα της περιοχής συγγενή από την μάνα μου και του διηγήθηκα το περιστατικό. Πήρα στα χέρια μου από το κλουβί το μικρό περδικόπουλο και το κρατούσα στα χέρια μου και αυτό έδειχνε, ξεθαρρεμένο και ζωηρό, για να του χαρίσω την ελευθερία του. Καμμία διακοσαριά (200) μέτρα πιο κάτω βλέπω ένα γεράκι από ψηλά να ορμάει σαν σαΐτα διασχίζοντας τον αέρα, αφήνοντας έναν χαρακτηριστικό ήχο για να αρπάξει κάτι. Το ενδιαφέρον μου επικεντρώνεται εκεί και ξαφνικά βλέπω δυο πέρδικες να σηκώνονται γρήγορα και να φεύγουν να χωθούν στα βράχια μιας απότομης βουνοκορφής. Άρχισα να φωνάζω και να ρίχνω πέτρες και να προσπαθώ να πλησιάσω στο σημείο απογείωσης των περδικών, αποτρέποντας έτσι και την αρπαγή κάποιας πέρδικας. Κάθισα εκεί γύρω στο 15λεπτο χωρίς να κάνω θόρυβο όταν αντίκρισα να έρχονται τα δυο πουλιά. Συνέβαλα λίγο προς αυτό με το τσίριγμα του περδικόπουλου. Φθάσανε τρομαγμένες και με μια αυταπάρνηση, μη λογαριάζοντας τον κίνδυνο για την ζωή τους, πετούσαν πολύ κοντά γύρω μου για να προσεγγίσουν το μικρό τους. Πείσθηκα ότι εκεί γύρω βρισκόταν και η υπόλοιπη οικογένεια. Χαϊδευσα το φτερωτό μου φίλο του ξαναέριξα ψειρόσκονη και το άφησα στη γη και στην φύση, βάζοντας τα δυνατά της να τον φιλοξενήσει αφού μόνο αυτή ξέρει να παράγει τα αγνά υλικά της. Δεν παρέλειψα να σκορπίσω αρκετή ψειρόσκονη σε μία ορισμένη ακτίνα, εκεί που έβλεπα, από τα ίχνη ότι καθόντουσαν οι πέρδικες να κουρνιαχτοαμμολοτρουθούν για την καταπολέμηση της διφθερίτιδας.\nΣε όλα τα νησιά του Αιγαίου, του Ιονίου και στην Αττική διαβιώνει η νησιώτικη πέρδικα (τσουκάρι). Η νησιώτικη πέρδικα φέρει φορεσιά ΞΕΘΩΡΙΑΣΜΕΝΗ. Έχει και αυτή κόκκινα πόδια και μύτη και οι μαύρες πινελιές που έχει τα πλαϊνά της είναι λεπτομέρειες αλλά και πιο κοντινές η μια στην άλλη, ενώ το μαύροπεριδέραιο κατεβαίνει πιο χαμηλά στο στήθος της. Χαρακτηριστικά διάφορα σε σύγκριση με την πετροπέρδικα είναι το λάλημα της, που είναι σαν κακάρισμα όρνιθας, κααρκα..\nΗ Τρίτη πέρδικα που ζει στην χώρα μας είναι η καμπίσια ή πεδινή, όπου ζει στο φυσικό περιβάλλον των λιβαδιών, των κάμπων και στις πλαγιές ευκολοπατημάτων, χωματοβουνών της βόρειας Ελλάδας.\nΗ πεδινή είναι μικρότερη από τις δύο ξαδέλφες της, με φορεσιά μολυβένια, γκρι φωτεινού χρώματος με σκούρα σταχτιά πόδια, σταχτόμαυρη μύτη, με ένα απαλό πορτοκαλί χρώμα, στο κεφάλι της και ιδίως γύρω στα μάτια της, ενώ στη μέση του στήθους της φέρει καφέ μαύρο μπάλωμα. Από τις πεδινές κράζει μόνο το αρσενικό, στην περίοδο φωλεοποίησης, το πέταγμα είναι το ίδιο βαρύ και συνοδεύεται από το τρανταχτό πρρρ σ’ όλες τις ποικιλίες. Η πεδινή χαίνετε εύκολα πίσω από κάποιο λοφάκι η πίσω από φράκτες φυσικούς, από αγκάθια ή σκούπες, σιτηρά και καλαμπόκια και προσαρμόζεται εύκολα στα εδάφη με καλλιέργειες. Είναι πουλιά μονογαμικά και την άνοιξη ζουν σε ζευγάρια όπου παραμένουν μαζί από την γέννηση και ανάπτυξη των μικρών τους, δημιουργώντας ένα ενωμένο κοπάδι μέχρι την άνοιξη, που θα δημιουργηθούν τα νέα ζευγάρια. Από μελέτες διαπιστώθηκε ότι την ανοιξιάτικη περίοδο δεν δημιουργείται πρόβλημα στην πεδινή πέρδικα και είναι το ιδανικότερο θήραμα για την εκπαίδευση του σκύλου, γιατί τα πουλιά δέχονται την φέρμα λόγω των καλών κλιματολογικών συνθηκών που επικρατούν στις περιοχές που διαβιώνει οι οποίες βοηθούν τις οσφραντικές ικανότητες της σκυλουφέρμας. Στην πατρίδα μας το κυνήγι της πεδινής απαγορεύεται άλλα είναι ένα θήραμα που την άνοιξη πραγματοποιούνται ανοιξιάτικοι αγώνες κυνηγούν καθώς κα το πρωτάθλημα για την αξιολόγηση κυνηγετικών ικανοτήτων.


Ιταλία: Ήττα "σοκ" για Μιλάνο παρά τον συγκλονιστικό Σέρχι, άνετη νίκη για την Βενέτσια του Μπράμος! | Eurohoops\nΙταλία: Ήττα “σοκ” για Μιλάνο παρά τον συγκλονιστικό Σέρχι, άνετη νίκη για την Βενέτσια του Μπράμος!\n2019-10-13T19:33:00+01:00 2019-10-13T19:33:00+01:00 2019-10-13T19:33:00+01:00.\nΣε παιχνίδια για την 4η αγωνιστική του ιταλικού πρωταθλήματος, η Αρμάνι Μιλάνο ηττήθηκε εντός έδρας από την Μπρίντιζι με 92-89, πριν επισκεφθεί το ΟΑΚΑ για το ματς με τον Παναθηναϊκό (17/10), ενώ η Βενέτσια του Μάικ Μπράμος, κέρδισε εύκολα.\nΣτο παιχνίδι που ολοκληρώθηκε πρώτο, η ομάδα του Έλληνα γκαρντ/φόργουορντ “καθάρισε” από το πρώτο δεκάλεπτο, την υπόθεση νίκη, αφού προηγήθηκε με 23-9 και δεν άφησε κανένα περιθώριο αντίδρασης στην Καντού.\nΟι γηπεδούχοι, αύξησαν το προβάδισμα τους στο +20 και ακόμα και στο +30 και στο φινάλε πανηγύρισαν μία άνετη και εντυπωσιακή νίκη, με 76-46.\nΚορυφαίοι των νικητών ήταν, ο Όστιν με 15 πόντους και 5 ριμπάουντ και Τονούτ με 15 πόντους και 2 ριμπάουντ, ενώ ο Μάικ Μπράμος είχε 7 πόντους και 2 ριμπάουντ.\nΣτην άλλη αναμέτρηση που είχε επίσης ελληνικό ενδιαφέρον, η Μιλάνο υποδέχθηκε την Μπρίντιζι που είναι αντίπαλος του ΠΑΟΚ στο Basketball Champions League και ηττήθηκε με 92-89.\nΟι φιλοξενούμενοι ήταν ασταμάτητοι επιθετικά, από το πρώτο μέρος και προηγήθηκαν με 53-46 στην ανάπαυλα, ενώ στο δεύτερο μέρος έκαναν ότι ήθελαν την Μιλάνο, που το προβάδισμα τους έφτασε ακόμα και το +18.\nΤελικά στο φινάλε, όλα κρίθηκαν από τις 2/2 βολές του Μπανκς που με το σκορ στο 90-89 για την ομάδα του, “εκτέλεσε” την Μιλάνο, η οποία πλέον στο πρωτάθλημα έχει ρεκόρ 2-2!\nΚορυφαίοι της Μπριντιζι ήταν, ο Στόουν με 26 πόντους, 13 ριμπάουντ και 4 ασίστ, ο Μπράουν με 18 πόντους και 4 ριμπάουντ και ο Μπανκς με 17 πόντους και 4 ασίστ.\nΑπό την Μιλάνο, ξεχώρισε κυρίως μόνο ο Σέρχι Ροντρίγκεθ που είχε 28 πόντους με 7/11 τρίποντα, 5 ασίστ και 4 ριμπάουντ.\nTags Βενέτσια Ιταλία Καντού Μιλάνοι Μπρίντιζι


Μεταμόσχευση Μαλλιών DHI Direct Hair Implantation - DHI\nΚατάλληλη τόσο για άνδρες όσο και γυναίκες, η Μεταμόσχευση Μαλλιών Direct Hair Implantation αποτελεί την πιο αποτελεσματική και οριστική λύση για να κερδίσετε ξανά τα χαμένα σας μαλλιά.\nΤα μοναδικά πλεονεκτήματα της Μεταμόσχευσης Μαλλιών DHI\nΣήμερα, η μεταμόσχευση μαλλιών DHI θεωρείται η κορυφαία τεχνική παγκοσμίως. Σε αντίθεση με τις τεχνικές FUE και FUT, η Direct Hair Implantation είναι απόλυτα ασφαλής και εντελώς ανώδυνη, χωρίς να περιλαμβάνει αντιαισθητικές ουλές και οπές υποδοχής. Εκτελείται μόνο από έμπειρους γιατρούς ενώ είναι η μοναδική τεχνική μεταμόσχευσης μαλλιών που διδάσκεται σε ακαδημαϊκό επίπεδο από δημόσια Ευρωπαϊκά πανεπιστήμια και προσφέρεται αποκλειστικά από τα κέντρα του DHI Global Medical Group.\nΗ DHI έχει θεσπίσει αυστηρά πρωτόκολλα που εφαρμόζονται σε όλες τις διαδικασίες, έχουν πιστοποιηθεί με ISO και είναι καταχωρημένα στο CQC της Αγγλίας.\nΠλέον, ο ασθενής δεν χρειάζεται να ξυρίσει τα μαλλιά του πριν το περιστατικό, ενώ στις περισσότερες περιπτώσεις μπορεί να επιστρέψει στην εργασία και τις καθημερινές του δραστηριότητες μια μέρα μετά τη συνεδρία.\nΗ συνεδρία πραγματοποιείται με χρήση τοπικής αναισθησίας και κατά τη διάρκεια της, ο ασθενής μπορεί να παρακολουθήσει τηλεόραση, να ακούσει μουσική ή ακόμα και να κοιμηθεί.\nΧάρη στον σύγχρονο τρόπο εμφύτευσης των τριχοθυλακίων, η DHI Direct Hair Implantation εξασφαλίζει μέγιστη φύτρωση και απόλυτα φυσικά αποτελέσματα.\nΜόνο από Γιατρούς\nΤόσο η εξαγωγή όσο και η εμφύτευση των τριχοθυλακίων εκτελείται αποκλειστικά και μόνο από γιατρούς της DHI, που είναι ειδικά εκπαιδευμένοι και πιστοποιημένοι από την LHRTA, την πρώτη Ακαδημία παγκοσμίως στις μεταμοσχεύσης μαλλιών.\nΗ DHI επιτυγχάνει έως και διπλάσια ποσοστά φύτρωσης σε σύγκριση με τις παλιότερες τεχνικές μεταμόσχευσης μαλλιών, FUE και FUT. Η DHI είναι η μόνη που εγγυάται την πλήρη ανάπτυξη του 90% των εμφυτευμένων τριχοθυλακίων.\nΕκπληκτικά αποτελέσματα, κάθε φορά!\nΤο DHI Global Medical Group ανέπτυξε για πρώτη φορά στον χώρο της αποκατάστασης μαλλιών τυποποιημένες διαδικασίες λειτουργίας (SOP) και αυστηρά πρωτόκολλα, προκειμένου να εξασφαλίζει εξαιρετικά αποτελέσματα κάθε φορά.\nΑπό το 1970 οδηγούμε τις\nεξελίξεις στη διάγνωση, θεραπεία\nκαι αντιμετώπιση της τριχόπτωσης\nΜε 75 υπερσύγχρονα κέντρα σε όλο τον κόσμο και περισσότερα από 50 χρόνια εμπειρίας, η DHI έχει βοηθήσει πάνω από 250.000 άνδρες και γυναίκες να αντιμετωπίσουν αποτελεσματικά την τριχόπτωση.\nΔυναμικό παρόν στο 44ό S.I.Tri. International Congress 2022 που πραγματοποιήθηκε από τις 26 έως 29…\nΓυναικεία Αλωπεκία: Γιατί η Jada Pinkett-Smith Ξύρισε το Κεφάλι της;\nΚατά τη διάρκεια απονομής των Όσκαρ, ο γνωστός ηθοποιός Will Smith επιτέθηκε φραστικά και χαστούκισε…\nΠρωτοπόρος στην εκπαίδευση που αφορά στη Διάγνωση, Πρόληψη και Θεραπεία της τριχόπτωσης, το DHI Global…\nΣαμπουάν και Λοσιόν\nDHI για την καθημερινή


ΕΑΣΗ: Ενεργοποίηση για την δημιουργία παγκρήτιου δημοπρατηρίου λαδιού - Θα αποτελέσει «όπλο» για τον φορέα - Κρήτη - Νέα Κρήτη\nΤώρα διαβάζετε: ΕΑΣΗ: Ενεργοποίηση για την δημιουργία παγκρήτιου δημοπρατηρίου λαδιού - Θα αποτελέσει «όπλο» για τον φορέα\nΤην σχετική πρόταση πρόκειται να καταθέσει τις επόμενες ημέρες ο αντιπρόεδρος της ΕΑΣΗ Μύρων Χιλετζάκης\nΈνα παγκρήτιο δημοπρατήριο για το κρητικό ελαιόλαδο - με πρόταση του αντιπροέδρου της Ένωσης Αγροτικών Συνεταιρισμών Ηρακλείου Μύρωνα Χιλετζάκη, την οποία θα καταθέσει τις επόμενες μέρες - αναμένεται να αποτελέσει «όπλο» για τον παγκρήτιο συνεταιριστικό φορέα, ο οποίος και από τη φετινή ελαιοκομική περίοδο θα κάνει την εμφάνισή του στην αγορά του εξαιρετικού παρθένου ελαιολάδου της Κρήτης.\nΓια τον τρόπο που μπορεί να λειτουργεί το παγκρήτιο δημοπρατήριο, ο συνεταιριστής αποκάλυψε για πρώτη φορά στην εφημερίδα μας όλη του τη σκέψη, ενώ να υπενθυμίσουμε και τις πρόσφατες ανακοινωθείσες διαπιστώσεις του ΣΕΔΗΚ, ότι «λόγω δημοπρασιών, οι παραγωγοί στην ανατολική Κρήτη πληρώνονται ακριβότερα το λάδι τους σε σχέση με τη δυτική»!\n«Αυτό το δημοπρατήριο ελαιολάδου θα έχει δράση σε όλη την Κρήτη. Όπως δημοπρατούμε τα κηπευτικά, θα δημοπρατούμε και το λάδι. Η δημοπρασία ελαιολάδου για μένα είναι το καλύτερο. Να γίνεται όμως με τον σωστό τρόπο. Δηλαδή με ένα σωστό σύστημα. Είναι κάτι το σημαντικό και βέβαια αυτό το δημοπρατήριο θα ανήκει στον φορέα», είπε στην εφημερίδα μας ο Μύρων Χιλετζάκης.\n«Είναι ένα όραμα για την Κρήτη το δημοπρατήριο στο ελαιόλαδο, για να πάρει την υπεραξία ο παραγωγός. Πώς θα λειτουργεί αυτό το δημοπρατήριο; Θα πηγαίνει δικό μας συνεργείο από χημικούς στον κάθε συνεταιριστή ή ιδιώτη που έχει το ελαιόλαδο. Θα παίρνει το δείγμα. Θα γίνεται ένα συμφωνητικό και ένα πρωτόκολλο σφράγισης-αποσφράγισης. Γιατί από την ώρα που παίρνεται το δείγμα μέχρι και που θα ολοκληρωθεί η δημοπρασία, δεν έχει το δικαίωμα είτε ο συνεταιρισμός είτε ο ιδιώτης που έχει τη δεξαμενή να έχει πρόσβαση στη δεξαμενή. Επομένως, θα σφραγίζεται η δεξαμενή. Θα γίνεται μια δέσμευση της ποσότητας του ελαιολάδου μέχρι και τη μέρα της δημοπράτησης. Γιατί, για να γίνει μια δημοπράτηση, χρειάζεται μια προεργασία, το λιγότερο για δέκα μέρες», όπως εξήγησε ο συνεταιριστής.\nΗλεκτρονική η δημοπρασία\n«Όπως γίνεται ο ηλεκτρικός πλειστηριασμός στα ακίνητα, έτσι θα μπορούμε κι εμείς να δημοπρατούμε ηλεκτρονικά τεράστιες ποσότητες ελαιολάδου», αποκάλυψε στη “Νέα Κρήτη”, βάσει της δικής του πρότασης προς τον παγκρήτιο φορέα, ο Μύρων Χιλετζάκης.\n«Την ημέρα της δημοπράτησης του ελαιολάδου, θα έχουμε από τον Δικηγορικό Σύλλογο Ηρακλείου κάποιον δικηγόρο. Θα έχουμε και κάποιον χημικό και θα έχουμε και έναν φοροτεχνικό, που θα μπορεί να κλείσει τη φορολογική διαδικασία. Επομένως, η δημοπρασία δε θα γίνεται από ένα άτομο, αλλά από μια σειρά ανθρώπων, που ο καθένας θα έχει τον δικό του ρόλο», σύμφωνα με τον συνεταιριστή.\n«Είναι ένα όραμα αυτό. Αυτό το όραμα μακάρι να πάρει σάρκα και οστά. Με αυτόν τον τρόπο θα κερδίσει την υπεραξία του ελαιολάδου ο παραγωγός. Δε θα υπάρχει πελατειακή σχέση. Και θα έχουμε και ένα μητρώο ελαιολάδων. Δηλαδή, θα ξέρουμε ότι αυτή τη στιγμή υπάρχουν προς διάθεση για πώληση τόσοι τόνοι ελαιολάδου, στην τάδε οξύτητα, στην τάδε ποιότητα. Αυτό σημαίνει κατευθείαν ότι έχουμε μία ατζέντα. Και γνωρίζουμε τι ποσότητες έχουμε διαθέσιμες, τη στιγμή που γίνεται η δημοπράτηση στο νησί μας. Τόσα λάδια είναι περυσινά, τόσα λάδια είναι φετινά. Αυτά τα λάδια πού βρίσκονται. Αυτά τα λάδια αν είναι ΠΟΠ ή ΠΓΕ»...\nΕξάλλου, όπως καταλήγει ο συνεταιριστής, «ένας που θα συμμετάσχει στον διαγωνισμό ελαιολάδου μέσω του δημοπρατηρίου, θα βάζει και τη σχετική εγγύηση για την ποσότητα που ελαιολάδου που θέλει. Επομένως, τα χρήματα είναι εξασφαλισμένα. Οι ποσότητες είναι ελεγμένες και εξασφαλισμένες. Και θα διασφαλίζουμε τα χρήματα για το ελαιόλαδο χωρίς ανασφάλεια»...\nΠερογιαννάκης: «Οι διαγωνισμοί είναι καλοί λόγω εμπιστοσύνης»\nΈνας συνεταιρισμός στην Κρήτη που εμπορεύεται το προϊόν μόνο με διαγωνισμούς μέχρι σήμερα είναι ο Αγροτικός Συνεταιρισμός της Εμπάρου. Ο πρόεδρος της οργάνωσης, Γιώργος Περογιαννάκης, είπε «: «Μπορεί από άποψη καλύτερων τιμών να μην πετυχαίνει πάντα, αλλά σίγουρα μέσω του διαγωνισμού πετυχαίνουμε την εμπιστοσύνη ανάμεσα στην οργάνωση και τους παραγωγούς-μέλη. Είναι αλλιώς να πηγαίνω εγώ στους εμπόρους και να διαπραγματεύομαι το λάδι και είναι αλλιώς να υπάρχουν οι κλειστές προσφορές μέσω του διαγωνισμού».\nΜάλιστα, μόλις προχθές, με τη μέθοδο αυτή, ο Συνεταιρισμός έκλεισε συμφωνία με τυποποιητή του νομού Ηρακλείου για μια ποσότητα 105 τόνων και τιμή 3,60 ευρώ το κιλό, συν τον ΦΠΑ.\nΥπάρχουν ακόμα 145 τόνοι για δημοπρασία από τον Συνεταιρισμό. Αφού διατεθεί και η τελευταία ποσότητα, θα πληρωθεί η εκκαθάριση της διαχειριστικής περιόδου προς τους παραγωγούς.\nΠάντως, ο κ. Περογιαννάκης εκτιμάει ότι η μέση τιμή της χρονιάς δεν έχει πέσει κάτω από τα 3,50 ευρώ το κιλό.\nΤέλος, αποκαλύπτει ότι οι παγίδες που έχει τοποθετήσει ο Συνεταιρισμός στην Έμπαρο ήδη είναι γεμάτες από δάκο. «Φέτος, από τις ελιές που δε συγκομίστηκαν πέρυσι, υπάρχει ήδη μεγάλος πληθυσμός. Θα είναι μια δύσκολη χρονιά, που πάντως περιμένουμε μεγάλη βεντέμα στο νησί μας. Ας είναι οι παραγωγοί πολύ προσεκτικοί και ευελπιστούμε να έχουμε και μια ανάλογη δακοκτονία».\nΚαταλήγοντας, ο κ. Περογιαννάκης τονίζει ότι γίνονται προβλέψεις για πολύ καυτό καλοκαίρι, κάτι το οποίο θα είναι καλό στη “μάχη” κατά του δάκου, αλλά θα σημάνει και το ζόρισμα του ελαιοκάρπου, ειδικά στις μη ποτιστικές ελιές.


ΕΛΛΗΝΟΡΘΟΔΟΞΟΣ: ΑΚΟΥΣΤΗΚΕ ΤΕΛΕΥΤΑΙΑ! ΒΓΗΚΕ ΠΡΩΤΗ!!!\nΚαλησπέρα. Σχετικά με τα βιβλία του Φραγκούλη, δεν είναι Δημήτριος αλλά Ιωάννης Φραγκούλης. Αν έχετε τον χρόνο διορθώστε το.


Η διοίκηση του Παναθηναϊκού, με αρκετή χρονοκαθυστέρηση και αφού πρώτα "άκουσε" τη θέση του Ολυμπιακού, ανακοίνωσε ότι δεν θα καταθέσει ένσταση για την παραβίαση του κανονισμού στο ματς Κυπέλλου με τη Λαμία.\nΈρχεται όμως η ίδια η ζωή να σου θυμίσει ότι δεν ζεις σ' έναν κόσμο αγγελικά πλασμένο. Δύο πέναλτι στο ματς με την Λάρισα έγιναν... γαργάρα και μία ακόμη γκέλα φορτώθηκε στην καμπούρα της ομάδας μέσα στο 2019.\nΌσοι είναι λάτρεις του fair play προφανώς θεωρούν ανθρώπινα τα λάθη του διαιτητή Παπαδόπουλου, οπότε καλά να πάθει ο Παναθηναϊκός. Ο... καλός Σαμαρείτης του Πρωταθλήματος. Οι "πράσινοι" είναι οι θύματα όλων των κανονισμών - τιμωριών, αλλά όταν μπορούν να κερδίσουν κάτι από την τήρηση τους, είναι... large!\nΗ διοίκηση του Παναθηναϊκού είναι προφανές ότι δεν ασχολείται σοβαρά με την ομάδα και ότι το μυαλό της, το έχει σε άλλα πράγματα. Επίσης είναι ξεκάθαρο ότι φροντίζει να ευθυγραμμίζεται με τον... Ολυμπιακό, περισσότερο και από τους ίδιους τους "ερυθρόλευκους"!\nΚαι το ερώτημα που τίθεται είναι το εξής: Εάν στο μέλλον οι "πράσινοι" ευνοηθούν σε κάποιο ματς και τύχει να το... μάθουν, θα δώσουν εντολή στους ποδοσφαιριστές να "ισοφαρίσουν" το λάθος!\nΕάν για παράδειγμα πάρουν ένα ανύπαρκτο πέναλτι (σπάνιο, αλλά μπορεί να συμβεί...) και σκοράρουν από την άσπρη βούλα, στη συνέχεια (μόλις μάθουν την αλήθεια) θα κάτσουν να φάνε ένα γκολ για να τηρήσουν το... fair play;\nΑπό εκεί και πέρα θα επαναλάβω την πρωινή μου ανάρτηση στο facebook:\nΛανθασμένη 100% η προσέγγιση του Παναθηναϊκού (και όχι μόνο) στην περιβόητη ένσταση.\n1) Τρία 24ωρα μετά τον αγώνα του Παναθηναϊκού με την Λαμία κανείς δεν γνωρίζει τι ισχύει και εάν τίθεται θέμα... ένστασης\n2) Εάν έχει γίνει λάθος από τον διαιτητή, τότε πρέπει να επαναληφθεί ο αγώνας (με απόφαση της ΕΠΟ), δίχως... ενστάσεις και άλλα ηθικά ζητήματα. Είναι θέμα νομιμότητας και εφαρμογής των κανονισμών\n3) Είναι το λιγότερο αστείο αυτή η διοίκηση (δεν αφορά τον Παναθηναϊκό ως ομάδα), επαναλαμβάνω αυτή η διοίκηση να μιλάει για... ιδεώδη, μετά τα όσα έκανε την περσινή σεζόν\n4) Είναι γελοίο ο παράγοντας Βασίλης Κωνσταντίνου (τον τιμούμε ως ποδοσφαιριστή) να λέει ότι ο Παναθηναϊκός θα πρέπει να κάνει ένσταση για οικονομικούς λόγους, εννοώντας τα έσοδα από τον αγώνα με τον Ολυμπιακό. Ακόμη πιο γελοία ήταν η... διάψευση μετά από 24ωρες!\n5) Εξίσου τραγική η ΠΑΕ να ακολουθεί με 24 ώρες απόσταση τη θέση του... Ολυμπιακού, που έτρεξε να πει ότι δεν υπάρχει ζήτημα ένστασης\n6) Η διοίκηση του Παναθηναϊκού παραμένει επικίνδυνη και τοξική, δημιουργώντας συνειδητά μπάχαλο και ανακατωσούρα\n7) Νταμπίζας και Δώνης εξακολουθούν να είναι σημείο αναφοράς - σοβαρότητας σε αυτόν τον Παναθηναϊκό\nΤο "περιβάλλον" του Ολυμπιακού υπερτονίζει τη δήλωση του βοηθού του Παράσχου, ότι ο Ολυμπιακός παίζει το καλύτερο ποδόσφαιρο στην Ελλάδα. Τόσα χρόνια που οι αντίπαλοι προπονητές, οι βοηθοί τους και οι ποδοσφαιριστές έλεγαν ότι τους έκλεβαν το ψωμί, ήταν... γραφικοί και έπρεπε να κάνουν επενδύσεις!!! Με λένε Ρίζο και όπως θελω τα γυρίζω\nΠερισσότερα σε αυτή την κατηγορία: « Τελικά ποιος έβαλε το εκατομμύριο του Παϊρότζ;\tΠως θα ήταν η 20ετια με ξένους διαιτητές; »


Polyfimos: Τι 600, τι 3600\nΤι 600, τι 3600\nΤι να τα κάνουμε τα σχολειά, βρε αδερφέ; Σάμπως και που τα ‘χαμε, τους δίναμε ποτέ και καμιά αβάντα; Τι είναι το πιο χρήσιμο πράγμα που προσφέρει έτσι και αλλιώς το σχολείο σήμερα;\nΤο πιο μόρτικο που μπορεί να σου δώσει τη σήμερον ημέρα το σχολειό, είναι οι τοίχοι του, οι ωραίοι και πλατιοί, λουκούμι για τα καινούρια γκραφίτι. Έχει και τις σχολικές χοροεσπερίδες, κοινώς τα ξεσάλωμα των ανηλίκων σε κλαμπάκια και μπουζούκια, με σουμάδες ον δε ροκς και κάνα-δυο-τρεις-τέσσερις στάλες μπόμπα κακτοχυμό. Και φυσικά να μην ξεχνάμε και τις τριήμερες- πενθήμερες εκδρομούλες στας Σαλόνικας, τα Φαληράκια και τα Μάλια, προθέρμανση στα καλοκαιρινά κρεπαλιάσματα.\nΓια ό,τι άλλο, περί γνώσεων και λοιπές αηδίες, που σκόπιμα διαδίδουν δεξιά και αριστερά κάποιοι κακοήθεις ότι μας προσφέρει το κακόμοιρο το σχολειό, είναι ψεύδη ασύστολα. Τα φροντιστήρια, δηλαδή, τι τα ‘χουμε; Μια χαρά σκάνε οι γονιοί τα κατοσταρικάκια κάθε μήνα στους λοκατζήδες της δευτεροβάθμιας εκπαίδευσης, για να πάνε τα παιδιά τους καροτσάκι μέχρι να τους πέσει η γλώσσα χάμο. Τα πάνε και στο τέλος σα ρομποτάκια να γράψουν το παραμυθάκι των εξεταστών και μετά ελεύθερα και ωραία να μπουν στα πανεπιστήμια.\nΕκεί, φυσικά, από τη νίλα που έχουν φάει για ένα χρόνο, μη πω για έξι, γιατί η φρενίτιδα ιδιαίτερων και φροντιστηρίων σε λίγο θα τους πιάνει από το βρεφικό σταθμό, βλέπουν το κωλοχανείο που λέγεται ελληνικό πανεπιστημιακό ίδρυμα και για δυο χρονάκια μες στο νερό, καρακαταξεσκίζονται. Μία στα μαγαζιά με μια μπουκάλα αγκαλιά, μία στα σκυλάδικα με τη Μαλαματίνα ανά χείρας. Έτσι και έχουν και κάνα γονιό στριμμένο και δεν μένουν πια σπίτι, αλλά στην επαρχία μόνα τους, γίνονται όλα τους «ανοίξαμε και σας περιμένουμε».\nΤα μαθήματα τρέχουν φυσικά και μετά τα δυο χρονάκια μόνιμου χανγκ όβερ, τότε ανοίγουν τα ματάκια τους και καταλαβαίνουν ότι στη ριμαδοσχολή που μπήκαν, δεν πρόκειται να βρουν δουλειά στον αιώνα τον άπαντα. Εκτός και αν στον όρο «δουλειά καριέρας» περιλαμβάνονται οι δισκοβόλοι του καφέ Ντελμάρ και των μπιστρό. Εκεί γυρίζουν στη μάνα και τον πατέρα και αν το σκατό δε έχει γίνει ακόμα παξιμάδι, από τα φροντιστήρια, τα ιδιαίτερα, τις κραιπάλες και τα νοίκια για το ΤΕΙ Άνω Ραχούλας, που εντελώς τυχαία όλοι τους εκεί μέσα, καθηγητάδες, γραμματείς και φαρισαίοι, είναι συνονόματοι, μπαρκάρουν δια την Αγγλετέραν. Έτσι, για να μάθουν πώς λέγεται η ανεργία και σε γνήσια βρετανική προφορά.\nΕπομένως, τι να τους κάνουμε τους δασκάλους και τους καθηγητάδες; 600 όλοι κι όλοι οι καινούριοι για φέτο και πολλοί είναι. Αν, χτύπα ξύλο, πάρει κανένα από τα χαϊβάνια τους νεολαίους χαμπάρι, το τι συμβαίνει εδώ πέρα και πει καμιά κουβέντα παραπάνω; Νόου πρόμπλεμ, που λεν και οι φίλοι μας οι Αμερικανοί, με βλάχο- εγγλέζικη προφορά.\nΠάρε κύριε 3600 νέους φρέσκους- φρέσκους «φρουρούς της δημοκρατίας μας», μόνο για φέτο και δαύτοι, για να τους βάλουνε μυαλό. Όχι τίποτε άλλο καλέ, για να φυλάνε τα ωραία γκράφιτι στα σχολειά, θα τους έχουν στημένους. Μόνο και μόνο για να προστατέψουν το πολυτιμότερο εφόδιο, το οποίο προορίζουν για το σχολειό των 600 νέων δασκάλων, που από τη μεγάλη τους καρδιά μας προετοιμάζουν για τη χρονιά που μας έρχεται.\nPosted by Polyfimos at 21:27 Labels: Αστυνομία , Εκπαίδευση , Κοινωνία , Όλα , Πολιτική , Σχολείο


15/06/2009 / Ελευθερία\nΣημαδι αφηνει μια φωθια οπου κι αν την αναψεις παλι σε γκαφα επεσε το οργανο της ταξης.\nΕσκισε τον κατηγορουν φυλο απ’ το κορανιστο κεντρο ξασηκωθηκα ν χιλιαδες μουσουλμανοι.\nΕλλαδα πυργος της βαβελ απο καιρο’εχεις γινει κι οι κυβερνωντες φερουνε ακεραια ευθυνη.\nΜετρα εαν δεν παρουνε δεν θα αργησει η ωρα να’μαστε μειονοτητα στην ιδια μας τη χωρα.!!!!\nΤη θαλασσα τη ρεγομαι το γαλανο τζη χρωμα μα δεν ψηφιζω φιλοι μου και το γαλαζιο κομμα.\nΟ Γιωργος ειναι γελαστςο τον εχω συμπαθησει μα δεν θα παρει ψηφο μου γιατι δεν μ’εχει πεισει.\nΟ Τσιπρας ειναι ομορφος μα δε τονε ψηφιζω, κουκουλουφορους χαϊδεψε που δε τσι μπεγεντιζω.\nΕιμαι αναποφασιστος οπως πολλοι στη Χωρα θα παρω την αποφαση την τελευταια ωρα.!!!!!!\nΑρχισαν να αυτοκτονουν ποιος θα τους σταματησει ακαλυπτες επιταγες μας εφερε η κριση.\nΟ νους τ’ αθρωπου σαν τροχος γυριζει και στροφαρει μ’αλλοιμονο καμια φορα αναποδες αν παρει.\nΤ ο χρημα ειχε παντοτε μεσ’ τη ζωη αξια μ’αυτο κερδισανε πολλοι τιτλους και εξουσια.\nΣημερα οποιος δε χρωστει εχει δεν εχει πλουτο ειναι ο πλουσιοτερος θαρρω στον κοσμο ετουτο.!!!!!!\nΟΙ ΠΕΝΤΕ ΠΟΡΤΕΣ\nΣαν μπαινεις στ’αυτοκινητο να βανεις στο μυαλο σου πως πεντε πορτες οδηγε ανοιγονται ομπρος σου.\nΗ πρωτη ειναι του σπιθιου ,δευτερη συνεργειου,η τριτη του αυτοφωρου τεταρτη χειρουργειου.\nΗ πεμπτη πορτα φιλε μου φανταζεσαι ποια ειναι τ’ Αγιου Πετρου και καλια μακρια’πο κεινη μεινε.\nΟι πεντε πορτες παντοτε ειν’ανοιχτες για σενα σαν θες ν’ανοιγεις του σπιθιου οδηγα μετρημενα.!!!!!!\n← 21 ΙΟΥΝΙΟΥ ΓΙΟΡΤΗ ΤΟΥ ΠΑΤΕΡΑ\nΑΣ ΣΤΑΘΟΥΜΕ ΔΙΠΛΑ Σ’ΑΥΤΟΝ ΤΟΝ ΘΑΥΜΑΣΙΟ ΑΝΘΡΩΠΟ →


Ο αξέχαστος τελικός, που σημάδεψε την αθλητική ιστορία του Χαϊδαρίου\nΑρχική ΕΙΔΗΣΕΙΣ ΑΘΛΗΤΙΣΜΟΣ Ο αξέχαστος τελικός, που σημάδεψε την αθλητική ιστορία του Χαϊδαρίου\nΟ αγώνας έγινε στο «Ελ Πάσο» της Καλλιθέας στις 25/3/2004. Το Χαϊδάρι έπαιζε για δεύτερη συνεχόμενη χρονιά στον Τελικό του Κυπέλλου ΕΠΣΑ. Τον προηγούμενο χρόνο (2003) ο ΑΟΧ δεν τα είχε καταφέρει απέναντι στον Ηλυσιακό.\nΑυτή τη φορά όμως ο αντίπαλος ήταν πιο εύκολος. Τα Σούρμενα ήταν ομάδα της Α’ τοπικής κατηγορίας ενώ το Χαϊδάρι ήταν πρωτοπόρος στο πρωτάθλημα της Δ’ Εθνικής. Τα Σούρμενα τελικά αποδείχτηκαν πολύ σκληρό καρύδι. Το γήπεδο είχε πολύ κόσμο. Σύμφωνα με δημοσίευμα της «Αθλητικής Ηχώ» πάνω από 2.000!\nΈξι πούλμαν και συνοδεία από μηχανάκια ξεκίνησαν από το Παλατάκι προς το γήπεδο της Καλλιθέας. Πρόκειται για τη μεγαλύτερη οργανωμένη μετακίνηση οπαδών στην ιστορία του Α.Ο. Χαϊδαρίου. Εκατοντάδες ήταν και αυτοί που κατέφθασαν με τα δικά τους οχήματα. Η εξέδρα μας ήταν εντυπωσιακή. Πολλά πανό, αμέτρητα καπνογόνα και αρκετές κούτες με χαρτί και κορδέλες. Όσοι βρεθήκαμε εκείνη τη μέρα στο γήπεδο θα θυμόμαστε για πάντα τον παλμό και το πάθος των οπαδών μας.\nΟ αγώνας ήταν μια πραγματική μονομαχία που τα είχε όλα. Πέντε γκολ, δύο πέναλτι, δύο αποβολές, πολλά νεύρα και συμπλοκές, μεγάλη ένταση στις εξέδρες, παράταση και νίκη στο 121’!\nΤο σκορ άνοιξε στο 37’ όταν ο Λιβανός ανέτρεψε μέσα στην περιοχή τον Κατσαρό. Ο Μηλιώνης εκτέλεσε το πέναλτι γράφοντας το 1-0. Στο 47’ τα Σούρμενα απάντησαν με τον ίδιο τρόπο και σκόρερ τον Γκεμπρόσα. Στο 62’ ο Μουρούτης με καταπληκτικό μακρινό σουτ έκανε το 2-1 για το Χαϊδάρι. Στο 76’ τα πράγματα έγιναν πιο δύσκολα για τα Σούρμενα αφού έμειναν με δέκα παίκτες μετά την αποβολή του Αρζένη. Όλα έδειχναν ότι ο αγώνας θα λήξει 2-1 και οι φίλαθλοι του Α.Ο. Χαϊδαρίου είχαν αρχίσει ήδη να πανηγυρίζουν την κατάκτηση του κυπέλλου. Ωστόσο στο 90’ πάλι ο Γκεμπρόσα με φοβερή ατομική προσπάθεια και σουτ από το ύψος της περιοχής ισοφάρισε και έστειλε τον αγώνα στην παράταση.\nΟ χρόνος κυλούσε αλλά το Χαϊδάρι δεν μπορούσε να σκοράρει. Οι ποδοσφαιριστές των Σουρμένων παρότι δεν είχαν άλλες αντοχές πάλευαν σκληρά. Πολλά φάουλ, αψιμαχίες και καθυστερήσεις με κάθε τρόπο. Στο 116’ αποβλήθηκε ο Ταλούμης. Σε αυτό το σημείο όλοι πίστεψαν ότι αγώνας θα κριθεί στα πέναλτι… Το φινάλε ωστόσο ήταν διαφορετικό. Στο 120’ το Χαϊδάρι κέρδισε κόρνερ από τα δεξιά. Το εκτέλεσε ο Υφαντής με αποδέκτη τον Μηλιώνη που με κεφαλιά έστειλε τη μπάλα στα δίχτυα του Παραγιουδάκη! Αμέσως ο σκόρερ και όλη η ομάδα έφυγαν πανηγυρίζοντας προς την απέναντι πλευρά του γηπέδου όπου βρισκόταν οι οπαδοί του Χαϊδαρίου. Το τι έγινε στην εξέδρα δεν είναι δυνατό να το περιγράψω! Όσοι ήμασταν εκεί δεν πρόκειται να το ξεχάσουμε ποτέ…\nΟι έξαλλοι πανηγυρισμοί από παίκτες και οπαδούς συνεχίστηκαν για αρκετή ώρα. Στην απονομή παίκτες και φίλαθλοι έγιναν ένα. Τα συνθήματα εναλλασσόταν και προϊδέαζαν για το τι θα ακολουθήσει τους επόμενους δυο μήνες. Ήταν ο πρώτος τίτλος που κατέκτησε εκείνη τη σαιζόν μία από τις καλύτερες ομάδες στην ιστορία του Α.Ο. Χαϊδαρίου. Ακολούθησαν το Κύπελλο Ερασιτεχνικών Ομάδων Ελλάδος και το πρωτάθλημα της Δ’ Εθνικής κατηγορίας.\nΧαϊδάρι: (προπ.: Παπακώστας) Βαγγελάκος, Μπελεγρίνης Γ., Χαρίτος, Μπελεγρίνης Α., Μηλιώνης, Κουκουτσέλας (62’ Ταλούμης), Μουρούτης (88’ Αθανασόπουλος), Λαγός, Υφαντής, Κατσαρός (76’ λ.τρ. Λεμπέσης), Διαμάντης\nΣούρμενα: Παραγιουδάκης, Μαστρογιάννης Γ., Μανωλιάδης, Λιβανός, Αρζένης, Κουμπαρούλης, Τεγος (82’ Νικολαΐδης), Ακριτίδης, Μαστρογιάννης Σ. (69’ Βασιλόπουλος). Γκεμπρόσα, Μουνδράκης (4’ Γούλας).\nΠροηγούμενο άρθροΑιγάλεω: Συνελήφθη 32χρονος για αρπαγή ανηλίκου – Είχε μαζί του την 14χρονη που είχε εξαφανιστεί από τη Θεσσαλονίκη\nΕπόμενο άρθροΠάνω από 300 παιδιά στους αγώνες δρόμου δημοτικών και γυμνασίων


Συγκατάθεση για χρήση cookies | Quanloop\nΗ Πλατφόρμα αυτή περιέχει cookies. Τα cookies είναι μικρά αρχεία κειμένου που τοποθετούνται στον υπολογιστή σας από ιστότοπους τους οποίους επισκέπτεστε. Χρησιμοποιούνται ευρέως για τη λειτουργικότητα ή την πιο αποδοτική λειτουργικότητα των ιστοσελίδων καθώς και για την παροχή πληροφοριών στους ιδιοκτήτες των ιστοσελίδων. Οι περισσότεροι φυλλομετρητές επιτρέπουν κάποιον έλεγχο των περισσότερων cookies μέσω των ρυθμίσεων του φυλλομετρητή. Για περισσότερες πληροφορίες σχετικά με τα cookies, παρακαλούμε διαβάστε τη Δήλωση περί απορρήτου του Quanloop και τη Συγκατάθεση για χρήση cookies που βρίσκονται στην Πλατφόρμα.\nΗ Πλατφόρμα αυτή χρησιμοποιεί cookies που είναι απαραίτητα για να μπορείτε να περιδιαβαίνετε στον ιστότοπο ή για την παροχή ορισμένων βασικών λειτουργιών, όπως η είσοδος σε ασφαλείς περιοχές. Με την πάροδο του χρόνου, τα cookies που χρησιμοποιούνται ενδέχεται να ανανεωθούν και να τροποποιηθούν ενόψει των απαιτήσεων για βελτίωση της απόδοσης ποιότητας της υπηρεσίας, αλλά γενικά κατηγοριοποιούνται ως εξής:\nA. Τα cookies συνεδρίας αποθηκεύονται μόνο προσωρινά κατά την επίσκεψη στην Πλατφόρμα. Χρησιμοποιούνται για να σας διευκολύνουν να ολοκληρώσετε τις διαδικτυακές σας συναλλαγές και διαγράφονται όταν αποσυνδεθείτε ή κλείσετε τον φυλλομετρητή.\nB. Τα μόνιμα cookies αποθηκεύουν στον υπολογιστή σας για μικρό χρονικό διάστημα ένα αρχείο. Η ιστοσελίδα χρησιμοποιεί μόνιμα cookies για να διαχειριστεί την πλοήγησή σας και να συγκεντρώσει στατιστικά στοιχεία για τη βελτιστοποίηση και τον εμπλουτισμό της ιστοσελίδας. Αυτά τα στοιχεία χρησιμοποιούνται, μεταξύ άλλων, για την ανάπτυξη της ιστοσελίδας και την προβολή ψηφιακών προωθητικών ενεργειών.\nΧρησιμοποιούμε επίσης cookies παρακολούθησης τρίτων για επαναπροσδιορισμό στόχων, συμπεριλαμβανομένων των Google Adwords, Facebook κ.λ.π. Αυτά τα τρίτα μέρη μας βοηθούν να σας στέλνουμε εξατομικευμένες διαφημίσεις σχετικά με το Quanloop, οι οποίες πιστεύουμε ότι ενδέχεται να σας ενδιαφέρουν, με βάση τα μέρη της πλατφόρμας που έχετε δει. Οι διαφημίσεις θα εμφανίζονται σε άλλες σελίδες αποτελεσμάτων αναζήτησης ή σε ιστοσελίδες εντός της Google ή σε οποιοδήποτε άλλο δίκτυο εμφανίσεων τρίτων. Δεν συλλέγουμε καμία αναγνωρίσιμη πληροφορία μέσω της χρήσης των υπηρεσιών μάρκετινγκ τρίτων. Εάν δεν θέλετε να λάβετε μέρος σε τέτοιου είδους διαφήμιση, παρακαλούμε προωθήστε το αίτημά σας στον διαχειριστή της Πλατφόρμας όπου εμφανίζεται κάποια διαφήμιση αυτού του είδους.\nΧρησιμοποιούμε επίσης cookies για το πρόγραμμα επιβράβευσης συστάσεων. Για περισσότερες πληροφορίες σχετικά με το πρόγραμμα επιβράβευσης συστάσεων, διαβάστε το έγγραφο των Όρων σύστασης νέων πελατών του Quanloop που βρίσκεται στην Πλατφόρμα.\nΘα πρέπει επίσης να κατανοήσετε ότι εάν δεν έχετε ρυθμίσει τον φυλλομετρητή σας με τέτοιο τρόπο ώστε να απορρίπτει όλα τα cookies ή συγκεκριμένα είδη αυτών, τα cookies θα εκδίδονται μόλις επισκέπτεστε την πλατφόρμα μας. Τα cookies του φυλλομετρητή πρέπει να ρυθμιστούν σύμφωνα με τις προτιμήσεις σας ξεχωριστά σε κάθε συσκευή ή φυλλομετρητή.\nΕάν δεν επιθυμείτε να λαμβάνετε τέτοιες διαφημίσεις, τότε πρέπει να απενεργοποιήσετε τα cookies αυτά από τον λογαριασμό σας και επίσης να προωθήσετε το αίτημα στον διαχειριστή της Πλατφόρμας όπου εμφανίζεται η διαφήμιση.\nΕάν επεξεργαζόμαστε τα προσωπικά σας δεδομένα σε σχέση με τη χρήση cookies, τότε το κάνουμε σύμφωνα με το τη Δήλωση απορρήτου του Quanloop που βρίσκεται στην Πλατφόρμα.\nΕάν έχετε οποιαδήποτε ερώτηση σχετικά με τη χρήση των cookies στην Πλατφόρμα μας, στείλτε μας ένα email στο [email protected] ή γράψτε μας στη διεύθυνση αλληλογραφίας μας. Αν χρειάζεται να απαντήσουμε αναλυτικά στην ερώτησή σας, δώστε μας αρκετά στοιχεία για την ταυτότητά σας (π.χ. όνομα και διεύθυνση ή τυχόν στοιχεία εγγραφής, ημερομηνία γέννησης ή προσωπικό κωδικό αναγνώρισης).\nΗ τοπική ώρα είναι 12:02 EEST


Θερμοκρασίες-ρεκόρ στην Ευρώπη – PeristeriNews.gr\nΑρχική » Blog » Άρθρα » Θερμοκρασίες-ρεκόρ στην Ευρώπη\nΘερμοκρασίες ρεκόρ καταγράφηκαν χθες, για δεύτερη μέρα, σε Γερμανία, Ολλανδία και Βέλγιο. Οι Παριζιάνοι βίωσαν την πιο θερμή μέρα στην ιστορία τους ενόσω το δεύτερο επικίνδυνο κύμα κάυσωνα σαρώνει την Ευρώπη.\nΣύμφωνα με τις γαλλικές αρχές και τις πυροσβεστικές υπηρεσίες χιλιάδες στρέμματα καλλιεργειών και βλάστησης σε πολλές περιοχές της Γαλλίας – κυρίως της Νορμανδίας – κάηκαν εξαιτίας πυρκαγιών, οι οποίες αποδίδονται στον συνδυασμό καύσωνα και ξηρασίας.\nΟι νέες ακραίες θερμοκρασίες έπονται του πρώτου καύσωνα τον περασμένο μήνα, με αποτέλεσμα να καταγραφεί ο θερμότερος Ιούνιος που έχει καταγραφεί ποτέ. Οι επιστήμονες υποστηρίζουν ότι η κλιματική αλλαγή καθιστά τους θερινούς καύσωνες πέντε φορές πιο πιθανούς και πολύ πιο έντονους.\nΘερμοκρασία ρεκόρ 41,8 βαθμών καταγράφηκε χθες στο Μπεχέινιντεκ, στο βόρειο Βέλγιο, ανακοίνωσε ο Ντάβιντ Ντέχεναου, επικεφαλής της υπηρεσίας προβλέψεων στο Βασιλικό Μετεωρολογικό Ινστιτούτο (IRM).\nΟι θερμοκρασίες κυμαίνονταν χθες και προχθές γύρω στους 40 βαθμούς Κελσίου, αλλά σήμερα αναμένεται μια ελαφρά πτώση.\nΗ Γερμανία έσπασε επίσης κάθε ρεκόρ, με τα θερμόμετρο να δείχνει χθες το μεσημέρι στο Λίνγκεν, στην Κάτω Σαξονία, 40,9 βαθμούς Κελσίου.\nΣτην Ολλανδία, η θερμοκρασία άγγιξε χθες τους 40 βαθμούς Κελσίου για πρώτη φορά στα χρονικά, ανακοίνωσε το μετεωρολογικό ινστιτούτο της χώρας KNMI.\nΕτικέτες: Διεθνή, Καιρός\nΕΦΕΤ: Επιβολή προστίμων ύψους 112.025 ευρώ σε επιχειρήσεις τροφίμων


Αεροπορικά εισιτήρια για Viengxay | φθηνές πτήσεις | airshop.gr\nΑεροπορικά εισιτήρια για Viengxay. Πτήσεις και Δρομολόγια\nΑεροπορικά Εισιτήρια Ασία Λάος Viengxay\nΑεροπορικά εισιτήρια Viengxay\nΒρες φθηνά αεροπορικά εισιτήρια για Viengxay, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Viengxay. Οι πιο φθηνές πτήσεις για Viengxay γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Viengxay. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Viengxay καθώς και τα τακτικά δρομολόγια όλων των αεροπορικών εταιρειών για Viengxay με πτήσεις όλη την διάρκεια του χρόνου. Απευθείας πτήσεις για Viengxay ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Viengxay συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Viengxay. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Viengxay, αεροπορικές εταιρείες που πραγματοποιούν πτήσεις για Viengxay, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Viengxay.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Viengxay και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΠρόγνωση καιρού για Viengxay


Micro Hysteria: Ο λύκος της στέπας - Έρμαν Έσσε\nΟ Φρόυντ έλεγε πως ο πολιτισμός είναι πηγή δυστυχίας. Ο Έσσε αναρωτιέται γιατί. Η απάντησή του είναι ένα ανελέητο μαστίγωμα της αστικής κοινωνίας, καθώς αποδεικνύει ότι ο πολιτισμός της υποκρισίας, του ευνουχισμού, της εκμετάλλευσης και της χρυσωμένης επιφάνειας αλλοτριώνει τη βαθύτερη ουσία του ανθρώπου και σκοτώνει τη γνησιότητα των αισθημάτων του. Ο ήρωας πασχίζει απεγνωσμένα νά'ρθει σε επαφή με τη βαθύτερη φύση του. Προσπαθεί να την αναστήσει για να ξαναβρεί τη χαμένη αυτή γνησιότητα αισθημάτων. Το τίμημα όμως αυτής της εξέγερσης, αυτής της υπέρβασης του μέσου όρου, που σπάει κοινωνικούς συμβιβασμούς και στερεότυπα, είναι η καταδίκη του στην απομόνωση και την απόλυτη μοναξιά. Ένα συναρπαστικό και γοητευτικό μυθιστόρημα και, συνάμα,ένα κατηγορώ της αστικής τάξης.\nΧθες τελείωσα τον "Λύκο της Στέπας" από Έρμαν Έσσε. Καταπληκτικό βιβλίο, γεμάτο συμβολισμούς, διαχρονικό όσο ποτέ. Πραγματεύεται τη σύγχυση της σύγχρονης ύπαρξης, την τυρρανία του εγκλωβισμένου ανθρώπου στη διττή φύση του, εγκλωβισμένου σε δύο ευατούς, σε δύο μισά, όπου το ένα μισό επιβεβαιώνει όσα το άλλο μισό αρνιέται.\nΈνας συνεχής και θανάσιμος πόλεμος για όσα τον ελκύουν (μικροαστικός κόσμος) κι όμως απεχθάνεται.Παρουσιάζει την προσπάθεια αυτού του ανθρώπου να χτίσει έναν ακέραιο και αρμονικό εαυτό, ανεξάρτητο από τις μικροαστικές επιταγές της εποχής του, ξεχωριστό και διαφορετικό από τους υπόλοιπους ανθρώπους που περιφρονεί. Ανεξάρτητος, ελεύθερος, περήφανος για την μοναδικότητά του και δυνατός όμως, συνειδητοποιεί ότι έχει απομείνει ολομόναχος και πως η ελευθερία του ισούται με θάνατο. Ο ευατός του ήταν ο πιο θανάσιμος εχθρός του.\nΟι άνθρωποι τον άκουσαν και τον άφησαν ολομόναχο.. Όμως δεν είναι ευτυχισμένος.. και πως θα μπορούσε να είναι? Είναι δυνατόν να μην πονάει η ψυχή όταν βρίσκεται σε αποκλεισμό?\n... Θα μπορέσει ο ήρωας να βρει την χρυσή τομή? Θα καλύψει την ανάγκη "διάλυσης" της προσωπικότητάς του? Θα μπορέσει να μοιραστεί όνειρα, να νιώσει ποθητός, αγαπητός, ένα με όλους, μέρος του συνόλου που μισούσε?\nΓια άλλη μια φορά απόλαυσα τις αναφορές του Έσσε σε κλασικούς συνθέτες, τη χρήση "ερμαφρόδιτης" προσωπικότητας στο έργο του, και φυσικά τη αναζήτηση της ευτυχίας μέσα από την ολοκληρωση της προσωπικότητας.\n"Οι περισσότεροι άνθρωποι δεν κολυμπούν προτού μάθουν πως να το κάνουν". Δεν είναι έξυπνο; Φυσικά και δεν κολυμπούν! Έχουν φτιαχτεί για τη στεριά κι όχι για το νερό. Και, φυσικά, δε σκέφτονται. Είναι φτιαγμένοι για να ζουν και όχι για να σκέφτονται. Ναι, κι εκείνος που σκέφτεται, εκείνος που κάνει τη σκέψη σκοπό του, μπορεί να προχωρήσει πολύ σ'αυτή, αλλά έχει αντικαταστήσει τη στέρεη γη με το νερό και κάποια μέρα θα βρεθεί πνιγμένος.\nΗ σοβαρότητα, νεαρέ μου φίλε, είναι ένα ατύχημα, ένα σύμπτωμα του χρόνου. Συμβαίνει, μπορώ να σου πω εμπιστευτικά, όταν δίνει κανείς μεγάλη αξία στο χρόνο. Κι εγώ ο ίδιος είχα δώσει κάποτε μεγάλη αξία στο χρόνο. Γι'αυτό το λόγο επιθυμούσα να φτάσω τα εκατό. Στην πραγματικότητα, όμως, δεν υπάρχει χρόνος. Η αιωνιότητα δεν είναι παρά μόνο μια στιγμή- αρκετή όμως για ένα αστείο. "Γκαίτε στο όνειρο του Χάρυ"\nΌπως η τρέλα, από μια ψηλότερη σκοπιά, είναι η αρχή κάθε σοφίας, έτσι και η σχιζομανία είναι η αρχή κάθε τέχνης, η αυγή της φαντασίας.\nΑναρτήθηκε από Hysteraki Mood στις 10:32 μ.μ.\nLydia Plain 24 Απριλίου 2012 - 3:58 μ.μ.\nΤον αγαπώ τον Έσσε!... Κι αυτό το βιβλίο είναι ένα απο τα must του, κι ακόμα να το διαβάσω... <3


My Top 3 Foundation Brushes | Beauty Notes by Athina\nΠαρασκευή, 19 Αυγούστου 2016 στις 1:00 μ.μ. real techniques, sephora 0 σχόλια\nΤα πινέλα είναι ένα από τα απαραίτητα εργαλεία για την εφαρμογή του μακιγιάζ μας. Για μένα τα πινέλα που χρησιμοποιώ για την εφαρμογή του foundation δεν γίνεται να λείπουν από κοντά μου. Για τα υπόλοιπα θα βρω μια λύση αλλά για το foundation όχι.\nΤα πινέλα που μου αρέσει να χρησιμοποιώ πιο συχνά από τα υπόλοιπα είναι τα εξής τρία:\nPro Flawless Airbrush (56) από Sephora\nMineral Powder (45) από Sephora\nStippling Brush από Real Techniques\nΤο Pro Flawless Airbrush (56) από τα Sephora είναι ένα πινέλο που μου αρέσει να χρησιμοποιώ όταν θέλω ένα πιο προσεγμένο αποτέλεσμα. Είναι κατάλληλο για όλα τα είδη foundation και οι τριχούλες του είναι συνθετικές. Μου αρέσει γιατί λόγω του μεγέθους του μου προσφέρει περισσότερο έλεγχο στην εφαρμογή του προϊόντος.\nΤο Mineral Powder (45) και αυτό από τα Sephora είναι το πινέλο που θα χρησιμοποιήσω όταν θέλω να απλώσω το foundation μου γρήγορα αλλά αποτελεσματικά. Μπορεί να είναι σχεδιασμένο να χρησιμοποιείται με mineral ή/και σε ελεύθερη μορφή προϊόντα αλλά λειτουργεί πολύ καλά και με κλασικά foundation. Και αυτό το πινέλο έχει συνθετικές τρίχες.\nΤο Stippling Brush από Real Techniques είναι αυτό που θα χρησιμοποιήσω όταν θέλω μια πιο ελαφριά βάση και ένα πιο φυσικό αποτέλεσμα. Είναι κατάλληλο τόσο για υγρά όσο και για κρεμώδη foundation.\nΑυτά είναι τα τρία αγαπημένα μου πινέλα για την εφαρμογή του foundation. Εσείς τι προτιμάτε για να εφαρμόζετε το foundation;


ΑΠΟΨΗ - ΗΠΖ\nΤο πιο βασικό είναι να είσαι σοβαρός άνθρωπος, να έχεις άποψη και να σκέφτεσαι.\nΚαι ας μην είσαι επώνυμος με την έννοια του διάσημου, γιατί επώνυμοι είμαστε όλοι.\nαπό την Άννα Βλάχου\nΗ υλοποίηση του Νόμου Λοβέρδου για το κλείσιμο των Νοσοκομείων (ΦΕΚ 823/Β/19 03 2012), επέφερε σοβαρές επιπτώσεις στην ζωή των κατοίκων τη 5ης Κοινότητας. Έκλεισαν δύο μεγάλες Νοσοκομειακές Μονάδες.\nΗ κολοκυθιά και σπόροι της.\nΈνα φάντασμα πλανάται πάνω από την χώρα...\nαπό την Christine\nΑυτό της γελοιότητας. Το οποίο έχει στοιχειώσει την καθημερινότητα της χώρας σε όλα τα επίπεδα, εκτός του οικονομικού. Εκεί ζούμε ακριβώς τον αντίποδα, την τραγωδία. Αν κάποιος συνοψίσει τι έγινε στη χώρα την τελευταία εβδομάδα, δύο είναι τα ενδεχόμενα. Ή θα καταληφθεί από κρίσεις νευρικού γέλιου ή κλάματος, ή και των δύο εναλλάξ.\nΑν η Φωκίωνος ήταν γυναίκα...\nαπό την Χριστίνα Αγγελακοπούλου\nΣτις αρχές Νοεμβρίου, πέρασα μία ολόκληρη εβδομάδα στη Φωκίωνος Νέγρη. Από το πρωί, μέχρι αργά το βράδυ. Την περπάτησα, την παρατήρησα, τη φωτογράφισα. Προσπάθησα να τη νιώσω, να τη μάθω και να καταλάβω γιατί έχει αγγίξει τόσο πολύ όσους έχουν ζήσει για λίγο ή για περισσότερο στη γειτονιά της. Συνάντησα ανθρώπους πολλούς, κάθε ηλικίας.\nΈνα μάθημα στη «Λοξή Τάξη».\nαπό τον Χαράλαμπο Μπαλτά\nMας προβληματίζει πολλές φορές η παθολογία του ιδρυματισμού που έχουμε στις ασχολίες μονάδες της χώρας, με συμπτώματα όπως τη βαριεστημάρα, τις τιμωρίες, τον αυταρχισμό, τις ποινές, τον εκφοβισμό και τη διαίρεση του νου από το σώμα. Και προκύπτει το ερώτημα: θα μπορούσε η υπαίθρια διδασκαλία να είναι η αποσχολειοποίηση [deschooling] του σχολείου;\nΠΡΟΗΓΟΥΜΕΝΗ ΣΕΛΙΔΑ >


Beauty Gossip: Ιουνίου 2012\nGarnier BB cream για λιπαρές επιδερμίδες\nΜετά την πρωτοφανή επιτυχία της πρώτης Garnier BB cream, έρχεται η δεύτερη, η οποία αναμένεται να κάνει ακόμα πιό έντονη την αίσθησή της. Η πρώτη κρέμα της εταιρίας είχε προωθηθεί στο ευρύ καταναλωτικό κοινό χωρίς να διευκρινίζει για ποιό τύπο επιδερμίδας ενδείκνυται. Συνεπώς, ο αριθμός όσων ήθελαν μια ενυδατική η οποία αντικαθιστά το foundation ήταν μεγάλος. Οι ενστάσεις, βέβαια δεν άργησαν, εφόσον δεν είναι όλες οι επιδερμίδες ίδιες.\nΣτην ουσία το νέο προϊόν είναι η βελτιωμένη έκδοση του παλιού, επιχειρώντας τη διατήρηση των ήδη υπαρχόντων πλεονεκτημάτων και τη προσθήκη νέων, προσαρμόζοντας το προϊόν αυτό στις απαιτήσεις των καταναλωτών.\nΟι αλλαγές έγιναν βάσει των παραπόνων που είχαν εκφραστεί για την πρώτη κρέμα, τα οποία αφορούσαν\nΤο τελευταίο ήταν και το πιο βασικό, καθότι το ποσοστό των γυναικών με λιπαρή επιδερμίδα είναι αρκετά υψηλό. Επομένως, η νέα κρέμα είναι ιδανική για γυναίκες με λιπαρή επιδερμίδα. Η πρώτη δεν ήταν λιπαρή ακριβώς, αλλά είχε μια δόση shimmer, το οποίο έδινε και την λάμψη που ισχυριζόταν στη διαφήμιση. Απλά στις λιπαρές επιδερμίδες αυτό φαίνεται πολύ έντονα.\nΗ γκάμα των αποχρώσεων και πάλι χωρίζεται σε light και medium, με τη διαφορά ότι η light είναι πολύ πιο ανοιχτή σε σύγκριση με την πρώτη. Αυτό ήταν και ενα έντονο παράπονο απο τις ανοιχτόχρωμες και κυρίως ξανθές κοπέλες. Η διαφορά ωστόσο δεν είναι ιδιαίτερα μεγάλη.\nΤο νέο προϊόν έχει πολύ καλύτερη κάλυψη και μπορεί όντως να χρησιμοποιηθεί αντί του make up, δίνοντας ένα ομοιόμορφο, ματ αποτέλεσμα. Η κάλυψη αυτή δε βαραίνει το πρόσωπο, η σύνθεση παραμένει ελαφριά, πράγμα που το καθιστά ιδανικό για τους καλοκαιρινούς μήνες.\nΗ συσκευασία έχει αλλάξει σημαντικά: το σωληνάριο είναι πιο λεπτό και ψηλό, αρκετά πιο κομψο, δίνοντας μια πιο expensive αίσθηση. Η συσκευασία, όμως, έχει ένα αρνητικό...το στόμιο είναι πολύ χαλαρό και δε βοηθά στο να παραμείνει το προϊόν στο εσωτερικό. Σε συνδυασμό με την περισσότερο ρευστή υφή του (η πρώτη έμοιαζε περισσότερο με gel) κάνει την εφαρμογή σκέτο πασάλιμα.. Απαιτεί ιδιαίτερη προσοχή στο πως θα ξεβιδώσεις το καπάκι για να μη γεμίζει όλος ο τόπος BB cream...Εκτός αυτού, ξοδεύεται μεγαλύτερη ποσότητα. Στο εξωτερικό, βέβαια, έχουν διαφορετικό στόμιο, οπότε ευελπιστώ πως θα το αλλάξουν λείαν συντόμως.\nΑναφορικά με το άρωμα, υπήρξαν κάποια αρνητικά σχόλια από την πρώτη κρέμα για ενοχλητικά έντονο άρωμα. Στην δεύτερη κρέμα, το άρωμα είναι πολύ διακριτικό.\nΗ νέα κρέμα, μάλιστα, έχει SPF 20, ενώ η παλιά έχει SPF 15. Μικρή η διαφορά.\nΑρνητικό της κρέμας, εκτός από την πρακτικότητα της συσκευασίας είναι και το ζήτημα της τιμολόγησης.\nΗ πρώτη κρέμα έχει 50ml με αρχική τιμή 9,90euro και στη συνέχεια για ένα διάστημα έπεσε στα 7euro (πολιτική που ακολουθησαν για την προσέλκυση κοινού).\nΗ δεύτερη περιέχει 40ml και έχει 9,90euro επίσης.\nΠαράλληλα, γεγονός που είναι προσωπική δυσαρέσκεια είναι το ότι οι πληροφορίες για το προϊόν δεν αναγράφονται στη συσκευασία. Συνεπώς, όταν πετάς το κουτί δεν μπορείς να δεις τι ακριβώς σου προσφέρει. Άλλωστε, θα ήταν πολύ πιο καλό για την εταιρία να σου δείχνει, καθ'όλη τη διάρκεια της χρήσης της εν λόγω κρέμας, τα πλεονεκτήματά της.\nΤέλος, κάτι που ήθελα να επισημάνω είναι πως ουσιαστικά η πρώτη κρέμα απευθύνεται σε κοπέλες με κανονική προς ξηρή επιδερμίδα, ενώ η δεύτερη σε κοπέλες με λιπαρή. Φυσικά υπάρχουν και οι κανονικές επιδερμίδες που ίσως να μην τους ταιριάζει απόλυτα καμία από τις δύο. Επιπλέον, είναι περίοδος καλοκαιριού και φυσικό είναι από τη ζέστη να ιδρώνουμε...δεν είναι ντροπή, συμβαίνει και στις καλυτερες οικογένειες.\nΠροσωπικά έχω ξηρή επιδερμίδα, αλλά λόγω ζέστης, ακόμα και για μένα η πρώτη BB cream έχει πολύ έντονη γυαλάδα. Αυτό που κάνω και ειλικρινά με έχει σώσει είναι η ανάμιξη των δύο. Ίσως ακούγεται παράδοξο, αλλά κάθε επιδερμίδα έχει τις ιδιαιτερότητές της και πολλές φορές ο συνδυασμό προϊόντων είναι ιδανικός. Η αναλογία που χρησιμοποιώ είναι 1/3 από την νέα κρέμα και 2/3 από την παλιά. Το αναμιγνύω στο πίσω μέρος του χεριού μου και το εφαρμόζω με ενα flatt πινέλο. Με τον τρόπο αυτό έχω την ενυδάτωση, την κάλυψη, αλλά και μια πολύ ισορροπημένη λάμψη, την οποία δεν έχει η κρέμα για τις λιπαρές επιδερμίδες.\nΜάλιστα, το αποτέλεσμα μου θυμίζει πολύ το all-time-favorite foundation από τη MAC, Studio Sculpt.\nΟι ΒΒ creams έχουν σημειώσει απίστευτη ζήτηση, γεγονός που κάνει συνεχώς τις εταιρείες να κινηθούν στη γραμμή αυτή και να συνδυάσουν τα οφέλη της κάλυψης και της ενυδάτωσης. Κρέμες παρόμοιου τύπου βγάζουν διάφορες εταιρίες, όπως η MAC, DR Brandt, Clinique, Benefit, The Balm.\nΑναρτήθηκε από Mimie στις 11:23 μ.μ.\nΕτικέτες λιπαρή επιδερμίδα, BB cream, Garnier\nJust for fun! Όταν τα χείλη περνάνε σε νέα διάσταση!\nΜπορεί να μην έχουμε πλέον καρναβάλια και το halloween να φαίνεται η μόνη περίοδος που μπορούμε να ξεφύγουμε από τα συνηθισμένα, όμως πάντα θα υπάρχει μια ευκαιρία για μια extra δόση τρέλας.\nΤα τατουάζ για τα χείλη κερδίζουν διαρκώς έδαφος, ως μια ενδιαφέρουσα τροπή στο μακιγιάζ.\nΜπορείτε να τα βρείτε στο www.asos.com\nΠοτέ δεν ξες αν θα σου χρειαστει...\nΑναρτήθηκε από Mimie στις 1:10 π.μ.\nJust for fun! Όταν τα χείλη περνάνε σε νέα διάστασ...


Pique-Nique ή pic-nic ή πικ-νικ ή επιτέλους θέλω να περάσω τη μέρα στην εξοχή! - Culturito\n“Πες το όπως θέλεις ! Ξέρεις οτι είμαι η απόλυτη urban lover αλλά τελευταία αισθάνομαι μια έντονη ανάγκη να φύγω από τους συνηθισμένους ρυθμούς, να ξαπλώσω στη γη , να νιώσω με όλες μου τις αισθήσεις όλον αυτόν τον οργασμό της άνθισης. Όταν δεν έρχομαι σε επαφή με την φύση συχνά , νιώθω οτι χάνω τον εαυτό μου.”\nΔεν χρειάστηκε να πω κάτι ακόμα είχα γίνει απόλυτα αντιληπτή. Τα απαραίτητα τηλέφωνα έγιναν , ο προορισμός αποφασίστηκε , το ψυγείο άνοιξε και ξεκίνησαν οι απαραίτητες μαγειρικές προετοιμασίες γιατί δεν σκοπεύαμε να περάσουμε και τη μέρα μας νηστικοί ! Σχετικά πρωί είμασταν έτοιμοι να χαθούμε στην Αττική Γη.\nΛίστα με απαραίτητα\nΨάθες ή κουβερτούλες (καρό κατά προτίμηση) ή ακόμα και στρωματάκια yoga αν έχετε.\nΈνα ψυγιάκι για νερό, χυμούς, κρασί, μπύρες\nΈνα καλαθάκι για τα τρόφιμα. Προτείνω σαντουιτς, με ότι έχετε στο ψυγείο ! Διάφορα ψωμάκια, τυριά , άλλαντικά, σάλτσες ξεχασμένες με το χθεσινό χοιρινό, κρύο κοτόπουλο με λαχανικά , κάνουν φανταστικούς συνδιασμούς. Μπορείτε να φτιάξετε επίσης ότι πιτα ονειρεύεστε. Σκεφτείτε οτιδήποτε μπορεί να φαγωθεί σε θερμοκρασία περιβάλλοντος και δεν έχει ζουμιά! Βασικό.\nΑν είστε λίγο περίεργοι (όπως εγώ) τυλίξτε σε χαρτί κουζίνας τα ποτήρια του κρασιού σας και βάλτε τα σε μια ξεχωριστή τσαντούλα.\nΚαπελά & αντηλιακό γιατί καιγόμαστε!\nΦουρνίσαμε κιόλας πίτα με leftover χοιρινό, bacon και πράσσο.\nΌταν φτάσαμε, ο καθένας με ένα μαγικό τρόπο βρήκε τη γωνιά του στην απεραντοσύνη του αμπελώνα που διακόπτονταν ευχάριστα απο τις υπέροχες ελιές που θα μας χάριζαν την σκιά τους αν και ο ήλιος ήταν απολαυστικός.\nΕλιές & αμπελώνας είναι αναπόσπαστο κομάτι της Αττικής Γής\nΚάποιοι ήθελαν την απομόνωση τους και τη βρήκαν μέσα σε έναν αμπελώνα απο Ασύρτικο\nΌσο πέρναγε η ώρα η κινητικότητα χαλάρωσε και αρχίσαμε όλοι να γινόμαστε ένα με την φύση. Φυσικά πεινάσαμε, αρχίσαμε να μαζευόμαστε πάλι και ξεκίνησε το απόλυτο μοίρασμα που μας είχε λείψει ομολογουμένως πάρα πολύ.\nΤα ποτήρια έφτασαν άθικτα!\nΛατρεύω αυτό το accessory με βοηθάει να μεταφέρω το κρασί μου εύκολα όπου θέλω και να μην φορτώνομαι όλο τα ψυγείάκι\nΤα ποτήρια γέμισαν κρασί (τυχαία από γειτονικό αμπελώνα) το οποίο μας έκανε να νιώθουμε ακόμα πιο μέρος της φύσης, η πίτα κράταγε απίστευες ισορροπίες με την οξύτητα του κρασιού και εμείς είχαμε ημιξαπλώσει στο χώμα και γελάγαμε με τα γνωστά αστεία λες και δεν υπήρχε αύριο!\nΑυτά τα σάντουιτς ήταν το απόλυτο νάρκωμα η coleslaw που φτιάξαμε το προηγούμενο βράδυ τα απογείωσε.\nΌσο το σκέφτομαι νομίζω οτι δεν υπάρχει κάτι που να έλειπε από εκείνη τη μέρα. Κάναμε μια επιστροφή στα σημαντικά και τα ουσιαστικά. Χορτάσαμε ήλιο, γέλιο, φύση, λιχουδιές, κρασί, τους υπέροχους εαυτούς μας.\nΣκέφτεστε τίποτα ωραιότερο για κλείσιμο;


Mικτό δέρμα | ΜΥΣΤΙΚΑ ΟΜΟΡΦΙΑΣ\nΜεικτό δέρμα μπορούμε να συναντήσουμε με τρεις συνδυασμούς :\nΜεσαία ζώνη του με λιπαρότητα (μέτωπο-μύτη - πηγούνι) και φυσιολογικό στην περιφέρεια\nΜεσαία ζώνη του Τ με λιπαρότητα (μέτωπο-μύτη - πηγούνι) και ξηρό στην περιφέρεια.\nΜεσαία ζώνη του Τ Φυσιολογικό (μέτωπο-μύτη - πηγούνι) και ξηρό στην περιφέρεια\nΗ φροντίδα του μικτού δέρματος είναι πράξη ισορροπίας.Καθαρισμός: Κυκλοφορούν πολλά καθαριστικά στην αγορά για μικτά δέρματα. Αναζητήστε στην ετικέτα την ένδειξη για «κανονικά-μικτά δέρματα».\nΕνυδάτωση: χρησιμοποιήστε ενυδατικά προϊόντα για μικτά δέρματα.\nΚαλλυντικά: Δοκιμάστε πρώτα βάση μακιγιάζ με ενυδατικά συστατικά. Αλλά αν έχετε υπερβολικά λιπαρή ζώνη Τ, χρησιμοποιήστε βάση χωρίς λιπαρά συστατικά. Επαλείψτε τη μετά τη χρήση ενυδατικού στις ξηρές περιοχές.\nΠροστασία από τον ήλιο: Διαλέξτε ένα αντηλιακό με δείκτη προστασίας 15 ή ενυδατικό για μικτά δέρματα με δείκτη προστασίας.\nΜικτό Δέρμα: οι κανόνες\nΔιαλέξτε καθαριστικά για μικτά δέρματα\nΒάλτε ενυδατικά προϊόντα για μικτά δέρματα\nΧρησιμοποιήστε βάση μακιγιάζ με βάση νερό η χωρίς λιπαρές ουσίες\nΌχι...Μη χρησιμοποιείτε διαφορετικό καθαριστικό ή ενυδατικό για τα διάφορα σημεία του προσώπου σας.\nΜην ξεχνάτε να χρησιμοποιείτε καθημερινά αντηλιακά με δείκτη προστασίας τουλάχιστον 15.


IONION FM - ΕΙΔΗΣΕΙΣ: Έγκλημα χωρίς τιμωρία\nIONION FM 02.06.21\nΤο μαύρο χρήμα, η παραοικονομία, η γιγαντιαία φοροδιαφυγή και υπεξαίρεση δημόσιου χρήματος, τα ναρκωτικά, το λαθρεμπόριο και κάθε είδους έγκλημα δημιουργούν συσσώρευση κεφαλαίου, που, με τη σειρά του, δημιουργεί συγκέντρωση και συγκεντροποίηση. Αυτός ο πλούτος δεν μπορεί να μετρηθεί ακριβώς και δεν προσμετράται στο επίσημο ΑΕΠ. Όμως προσμετρώνται η κυκλοφορία του και η παραγόμενη αξία που δημιουργείται από την επένδυσή του σε νόμιμες επιχειρήσεις.\nΗ εγκληματική δραστηριότητα δημιουργεί ένα δικό της, ανεπίσημο ΑΕΠ το οποίο, στην Ελλάδα, έχει υπολογιστεί ότι υπερβαίνει το 30% του επίσημου ΑΕΠ. Είτε είναι επίσημο είτε ανεπίσημο συνυπάρχει, όχι παράλληλα, αλλά συναντώμενο διαρκώς με το επίσημο ΑΕΠ κι έτσι στηρίζει την καπιταλιστική οικονομία. Ακόμα περισσότερο σήμερα, σε συνθήκες παγκόσμιας ύφεσης, παράνομες δραστηριότητες όπως μαύρο χρήμα, ανασφάλιστη εργασία, φοροδιαφυγή, κρυφές ενέργειες κ.λ.π. είναι απαραίτητες για την επιβίωση των επιχειρήσεων.\nΣήμερα η εξάπλωση του εγκλήματος σε όλα τα στρώματα της κοινωνίας είναι μια συνειδητή επιλογή της νεοφιλελεύθερης πολιτικής, της παγκοσμιοποίησης και της Νέας Τάξης Πραγμάτων.\nΟι εγκληματίες είτε είναι μικρής είτε μεγάλης κλίμακας έχουν ένα κοινό χαρακτηριστικό: στηρίζουν και θα στηρίζουν το καθεστώς που τους στηρίζει και χτυπούν κάθε κίνηση που πιστεύουν ότι το απειλεί. Αυτό τους κάνει πολύτιμους συμμάχους κάθε αντιδραστικής πολιτικής.\nΗ αποδοχή και διάδοση του εγκλήματος ισχυροποιεί τον φασισμό, που είναι το μεγάλο όπλο της Liberal Elit για την κάθε διαφωνίας και την εξάλειψη απειλών προς την κρατούσα κατάσταση. Ο φασισμός ήταν και είναι συνδεδεμένος με το έγκλημα, τρέφεται από αυτό και, με την σειρά του, το τρέφει. Η παγκοσμιοποίηση και ο νεοφιλελευθερισμός παράγουν, αναπαράγουν και κατευθύνουν τον φασισμό, ενώ τα όργανά τους φροντίζουν να αθωώνουν ακόμα και τις πιο ακραία κολάσιμες πράξεις των πιστών του. Η παγκοσμιοποίηση και ο νεοφιλελευθερισμός χρειάζονται την διαφθορά, το έγκλημα και τον φασισμό.\nΌταν οι υπηρέτες του καθεστώτος κραυγάζουν για “καταστολή του εγκλήματος”, “απονομή δικαιοσύνης”, “επάνοδο στην νομιμότητα” κ.λ.π. είτε απειλούν προληπτικά οποιαδήποτε, πιθανή, μαζική αντίδραση των πληττομένων μαζών είτε καταφεύγουν σε ψελλίσματα που νανουρίζουν τους αιώνια αθώους – απαθείς συνεργούς και αιώνια σφαχτάρια. Δεν θα ξεριζώσουν ποτέ ζωτικά όργανά τους.\nΑκούστηκε 403 φορές μέχρι τώρα


Ancient Epidavros Sightseeings | Hotel Apollon\nΑΡΧΑΙΟ ΘΕΑΤΡΟ ΕΠΙΔΑΥΡΟΥ : Το αρχαίο θέατρο της Επιδαύρου βρίσκεται στο νοτιοανατολικό άκρο του ιερού που ήταν αφιερωμένο στο θεραπευτή θεό της αρχαιότητας, τον Ασκληπιό, απέχει 12 χλμ. από την Αρχαία Επίδαυρο και στον παραπλήσιο χώρο βρίσκονται επίσης το ιερό του Ασκληπίου. Είναι χτισμένο στη δυτική πλαγιά του Κυνόρτιου όρους. Θεωρείται το τελειότερο αρχαίο ελληνικό θέατρο από άποψη ακουστικής και αισθητικής. απέχει .\nΜικρό θέατρο Παλαιάς Επιδαύρου: Το Μικρό θέατρο Παλαιάς Επιδαύρου ή συνήθως αναφερόμενο ως Μικρό θέατρο Επιδαύρου βρίσκεται κοντά στον οικισμό Παλαιά Επίδαυρος Αργολίδας, στη χερσόνησο «Νησί», στην ακρόπολη της αρχαίας Επιδαύρου. Η κατασκευή του θεάτρου άρχισε τον 4ο αιώνα π.Χ. και συνεχίστηκε στους ελληνιστικούς χρόνους, ενώ τροποποιήσεις έγιναν και στα Ρωμαϊκά χρόνια. Το θέατρο ήταν αφιερωμένο στο θεό Διόνυσο και είχε αρχική χωρητικότητα 2.000 θεατών, ενώ στη σημερινή του κατάσταση, λόγω καταστροφής των ανώτερων εδωλίων είχε χωρητικότητα αρχικά 800 θέσεων και 1000 αργότερα. Η ύπαρξή του δεν ήταν γνωστή, γιατί είχε καλυφθεί από χώματα και εντοπίστηκε το 1970. Δυο χρόνια αργότερα, το 1972, ξεκίνησαν οι ανασκαφές, οι οποίες συνεχίστηκαν το 1989.\nΜετά το 1998, στο μικρό θέατρο της Επιδαύρου, γίνονται κάθε καλοκαίρι εκδηλώσεις, μέρος του Φεστιβάλ Αθηνών και Επιδαύρου, με μουσικές συναυλίες και θεατρικές παραστάσεις.\nΑρχαιολογικός Χώρος Ασκληπιείου Επιδαύρου: Ο αρχαιολογικός χώρος της Επιδαύρου είναι από τους σημαντικότερους του αρχαίου κόσμου που μαγεύει την ανθρώπινη ψυχή με το κάλλος και την επιβλητικότητά του. Πρόκειται για έναν χώρο που απηχεί τη λάμψη του ελληνικού πολιτισμού μέσα από τα απαράμιλλης αξίας αρχαιολογικά ευρήματα.\nΚαταδυτικό Κέντρο Scuba Blue\nΣτην αρχαία ελληνική πόλη της Επιδαύρου, το Scuba Blue Dream είναι μια σχολή καταδύσεων που συνδέεται με την SSI και προσφέρει εμπειρίες κατάδυσης και μαθήματα για δύτες όλων των επιπέδων. Εμπλουτίστε τις διακοπές σας στην Επίδαυρο με μια διασκεδαστική βουτιά ή μάθετε νέες δεξιότητες μαζί μας σε ένα από τα μαθήματα SSI.Ελάτε σε επαφή ή σταματήστε από το κατάστημά μας για να μάθετε περισσότερα σχετικά με τις καταδύσεις στην Επίδαυρο με την ομάδα Scuba Blue Dream!\nΚαταδυτικό Κέντρο Epidive center : βρίσκεται στο μαγευτικό λιμανάκι της Παλαιάς Επιδαύρου, και μπορείτε να αξιοποιήσετε τον χρόνο σας με Εκδρομές με σκάφος και θαλάσσια σπορ, Περιηγήσεις, Υπαίθριες δραστηριότητες, Καταδύσεις και σνόρκελινγκ.\nΒυθισμένη Πολιτεία – Αρχαίας Επιδαύρου: Σε απόσταση αναπνοής από την παραλία “Καλυμνιός”, στην ακτή της Επιδαύρου και σε βάθος μόλις 2 μέτρων απλώνεται η “βυθισμένη πολιτεία”. Μυκηναϊκοί τάφοι του 12ου αιώνα π.Χ., τείχη, θεμελιώσεις κτιρίων, αμφορείς και τμήματα πλακόστρωτων φαίνονται πεντακάθαρα μέσα από τα καταγάλανα νερά, είτε περνώντας με βάρκα είτε κολυμπώντας. Σε κάποια σημεία σώζεται ακόμα και ο αρχαίος λιμενοβραχίονας. άρθρο , Βίντεο\nΤο αρχαιολογικό Μουσείο Επιδαύρου\nΜΙΚΡΟ ΘΕΑΤΡΟ ΑΡΧΑΙΑΣ ΕΠΙΔΑΥΡΟΥ : χτισμένο τον 4ο π.Χ. αιώνα, ήταν αφιερωμένο στο θεό Διόνυσο μόλις 1 χλμ από το ξενοδοχείο.\nΜΥΚΗΝΑΪΚΟΙ ΘΟΛΩΤΟΙ ΤΑΦΟΙ ΑΡΧΑΙΑΣ ΕΠΙΔΑΥΡΟΥ : στη θέση ” Αγ. Θεόδωροι “.\nΑΚΡΟΠΟΛΗ ΤΗΣ ΒΑΣΣΑΣ (ΝΕΑ ΕΠΙΔΑΥΡΟΣ) : οικισμός μεσοελλαδικής εποχής που διατηρήθηκε και κατά τους Μυκηναϊκούς χρόνους.\nΠΥΡΑΜΙΔΙΚΗ ΚΑΤΑΣΚΕΥΗ : ένα αινιγματικό κτίσμα, στην περιοχή ” Καμπία “, από τεράστιους ογκόλιθους που θεωρείται σαν μια από τις Πυραμιδικές κατασκευές του Ελλαδικού χώρου.\nΚΑΣΤΡΟ ΝΕΑΣ ΕΠΙΔΑΥΡΟΥ : αρχαίος οικισμός που ενισχύθηκε κατά τους Βυζαντινούς χρόνους και χρησιμοποιήθηκε σαν κάστρο από τους Ενετούς.


20/02/2018 - 09:26\nΟ Σεντένο έκανε λόγο για «εξαιρετικά νέα» σε ό,τι αφορά την Ελλάδα, επιβεβαιώνοντας ότι μόνο δύο από τα 110 προαπαιτούμενα της τρίτης αξιολόγησης μένουν ανοιχτά και η ολοκλήρωση των οποίων δεν εξαρτάται από την κυβέρνηση. Όπως είπε, η ελληνική κυβέρνηση έχει επιδείξει «ισχυρή κυριότητα» των μεταρρυθμίσεων αυτών.\nΟ ίδιος σημείωσε ότι μόλις οι θεσμοί επιβεβαιώσουν την ολοκλήρωση και των τελευταίων προαπαιτούμενων, θα προχωρήσουν οι εθνικές διαδικασίες έγκρισης της εκταμίευσης της δόσης των 5,7 δισ.\nΠερισσότερα σε αυτή την κατηγορία: « Εύσημα των θεσμών για την Ελλάδα, αλλά χωρίς «πράσινο φως» για την δόση των 5,7 δισ. ευρώ Stuttgarter Zeitung: Οι Έλληνες παλεύουν και νικούν την κρίση »


Κώστας Βουτσάς: Τα νεότερα για την υγεία του μετά την τραχειοτομή -->\niEidiseis Σάββατο, 22 Φεβρουαρίου 2020 - 10:26\nΣυνεχίζει την δύσκολη μάχη του ο Κώστας Βουτσάς, καθώς για 16η ημέρα νοσηλεύεται στην Μονάδα Εντατικής Θεραπείας, ενώ όπως έγινε γνωστό υπεβλήθη σε τραχειοτομή.\nΓια 16η ημέρα νοσηλεύεται στην Μονάδα Εντατικής Θεραπείας ο Κώστας Βουτσάς. Η αγωνία είναι μεγάλη για τον αγαπημένο ηθοποιό, που έχει πρωταγωνιστήσει σε πολλές αγαπημένες τανίες και μπήκε σε όλα τα ελληνικά σπίτια.\nΗ σύζυγος του βρίσκεται καθημερινά στο πλευρό του και όπως ανέφερε σε δηλώσεις της είναι αισιόδοξη πως ο Κώστας της θα γίνει και πάλι καλά.\nΜε τελευταίο ιατρικό ανακοινωθέν, έγινε γνωστό πως η κατάσταση του αγαπημένου ηθοποιού παραμένει μεν σταθερή, ωστόσο είναι κρίσιμη και υπεβλήθη σε τραχειοτομή.\nΟ Διοικητής του ΠΓΝ «ΑΤΤΙΚΟΝ».\nΟ Κώστας Βουτσάς διακομίσθηκε επειγόντως στο Π.Γ.Ν. «ΑΤΤΙΚΟΝ» την Παρασκευή 7 Φεβρουαρίου 2020 και εισήχθη στην Καρδιολογική Μονάδα, με συμπτώματα λοίμωξης αναπνευστικού και επιβάρυνσης της καρδιακής και αναπνευστικής του λειτουργίας.


'Σλοβάκος' ο Παντίδος '); });\n"Σλοβάκος" ο Παντίδος\nΔΗΜΗΤΡΗΣ ΣΑΜΟΛΗΣ Δ. ΣΑΜΟΛΗΣ 31.03.2016 | 22:27\nΟ Νίκος Παντίδος έχει βρει ομάδα στη Σλοβακία. Αγωνίζεται στην δεύτερη κατηγορία, στην Ντούκλα Μπάνσκα Μπίστριτσα. Υπέγραψε για ένα εξάμηνο και από το καλοκαίρι θα διαπραγματευτεί τη μεταγραφή του σε νέο σύλλογο.\nΣτην Σλοβακία συνεχίζει την καριέρα του ο Νίκος Παντίδος. Ο 25χρονος στόπερ ήταν χωρίς ομάδα από την αγωνιστική περίοδο που ολοκληρώθηκε, παρότι είχε προτάσεις στα χέρια του. Και από το Ιράν, αλλά και από Πολωνία (Ζάβιζα Μπίντγκοζ) και Κύπρο (Νέα Σαλαμίνα).\nΤελικά υπέγραψε συμβόλαιο έξι μηνών στην Ντούκλα Μπάνσκα Μπίστριτσα, η οποία συμμετέχει στο πρωτάθλημα της δεύτερης κατηγορίας Σλοβακίας. Έχει ήδη αγωνιστεί σε τρία παιχνίδια, αλλά η Ντούκλα τερμάτισε στην 7η θέση της κανονικής διάρκειας. Τι σημαίνει αυτό; Ότι θα συμμετάσχει σε μπαράζ για την παραμονή της.\nΟ Έλληνας αμυντικός έχει αγωνιστεί κατά το παρελθόν σε Παναθηναϊκό, Αιγάλεω, Εθνικό Αστέρα, Άρη και Πανιώνιο.\n19 Ιανουαρίου 2016 17:33\n21 Οκτωβρίου 2015 12:05


10 φορές που η Meghan Markle φόρεσε το outfit που απαγορεύεται να τολμούν οι γαλαζοαίματοι και δεν το πήρε κανείς χαμπάρι! - CELEBRITY STYLE - Youweekly\n10 φορές που η Meghan Markle φόρεσε το outfit που απαγορεύεται να τολμούν οι γαλαζοαίματοι και δεν το πήρε κανείς χαμπάρι!\nΗ Ελισάβετ πάντως το εγκρίνει!\nCELEBRITY STYLE 13.04.2018 12:13\nH Meghan Markle έχει σπάσει πολλές φορές τις παραδόσεις και τα κλισέ των γαλαζοαίματων αλλά παρόλα αυτά η Ελισάβετ... την εγκρίνει! Οι επιλογές της στο στιλ δεν αποτελούν εξαίρεση αφού η μέλλουσα γυναίκα του Harry έχει φορέσει όχι μια, όχι δύο αλλά πάνω από 10 φορές το ρούχο που απαγορεύεται να φορούν οι γαλαζοαίματοι!\nΟ λόγος φυσικά για το μικρό μαύρο φόρεμα που όλες αγαπάμε, εκτός από τους Βασιλείς! Οι Βασιλείς φορούν μαύρο αποκλειστικά σε δυσάρεστα γεγονότα όπως κηδείες, μνημόσυνα κλπ οπότε στις υπόλοιπες δημόσιες εμφανίσεις τους προτιμούν πιο χαρούμενα και ζωηρά χρώματα! Διαβάστε παρακάτω...\nΗ Meghan Markle έχει σπάσει και αυτό το ταμπού αρκετές φορές και εμείς θεωρούμε πως τις πάει τόσο πολύ που... της το συγχωρούμε! Δείτε τις εμφανίσεις της:\nΔείτε ακόμη: 4+1 κομμάτια για να ανανεώσεις το ανοιξιάτικο athleisure look σου!\nΔείτε ακόμη: Βάλε την belt bag στην ζωή σου! Η τάση που έχουν λατρέψει οι διάσημες!


Γίνε σήμερα Freelancer και βγες κερδισμένος - koalla\nΘέλεις να δουλεύεις για τον εαυτό σου από όπου και αν βρίσκεσαι;\nΜπες και εσύ στην πρώτη πλατφόρμα για freelancers στην Ελλάδα! Στο koalla έχεις τη δυνατότητα να μετατρέψεις τις γνώσεις, το ταλέντο ή ακόμα και το χόμπι σου σε μία μόνιμη πηγή εσόδων. Είμαστε εδώ για να σου παρέχουμε ασφάλεια, προστασία και έγκαιρες πληρωμές ώστε να συνεχίσεις να κάνεις αυτό που αγαπάς περισσότερο χωρίς την επιβολή υπέρογκων χρεώσεων και προμηθειών. Αν διαθέτεις την τεχνογνωσία και την εμπειρία για να μπεις στην ομάδα των freelancers μας μην περιμένεις άλλο... Εγγράψου δωρεάν στην πλατφόρμα μας, δημιούργησε τις προσφορές σου και κέρδισε χρήματα αξιοποιώντας αποτελεσματικά τις γνώσεις σου.\nΣτο koalla σου δίνουμε τη δυνατότητα να έρθεις σε απευθείας επαφή με πληθώρα πελατών και να προσφέρεις τις υπηρεσίες σου απ' όπου και αν βρίσκεσαι και όποια στιγμή θελήσεις.\nΞεκίνα με την εγγραφή σου εισάγοντας όλα τα απαραίτητα στοιχεία και ένα εντυπωσιακό βιογραφικό με τις δεξιότητες και την εμπειρία σου στο Digital Marketing και όχι μόνο. Μην ξεχνάς πως σύμφωνα με τους Όρους Χρήσης μας, απαγορεύεται να συμπληρώσεις την επωνυμία μιας εταιρίας ή οποιαδήποτε άλλα προσωπικά στοιχεία. Για την επιτυχή πληρωμή σου από την ομάδα μας είναι απαραίτητο να διαθέτεις PayPal λογαριασμό και να τον εισάγεις στο σχετικό πεδίο κατά την εγγραφή σου (για να δημιουργήσεις δωρεάν και εύκολα ένα PayPal λογαριασμό μπορείς να ακολουθήσεις αυτό τον Οδηγό Δημιουργίας PayPal). Στη συνέχεια, ανέβασε μία νέα προσφορά για τη ψηφιακή υπηρεσία που προσφέρεις δίνοντας μία λεπτομερή περιγραφή και σύντομα θα προβληθεί σε χιλιάδες νέους υποψήφιους πελάτες που θα μπορούν να την αγοράσουν άμεσα. Σε κάθε προσφορά μπορείς να προσθέσεις εικόνες από δείγματα δουλειάς σου αλλά και ειδικές οδηγίες προς τους πελάτες σου που θα λαμβάνουν μόλις αγοράσουν την προσφορά σου. Αν πάλι διαθέτεις πολλά ταλέντα, δημιούργησε περισσότερες από μία προσφορές για να καλύψεις όλο το εύρος των ικανοτήτων σου. Ωστόσο, θυμήσου να είσαι απόλυτα ακριβής σχετικά με τις υπηρεσίες που μπορείς να προσφέρεις και τον ακριβή χρόνο παράδοσης ώστε οι πελάτες σου να γνωρίζουν ακριβώς τι θα παραλάβουν μετά την πληρωμή τους.\nΕπιπλέον, για να σε διευκολύνουμε, έχουμε δώσει την επιλογή στους πελάτες μας να αναρτούν οι ίδιοι ένα αίτημα για κάθε ψηφιακή τους ανάγκη όταν δεν βρίσκουν αυτό που ψάχνουν στο koalla. Μη ξεχνάς λοιπόν να ελέγχεις συστηματικά τα αιτήματα που υποβάλλονται στην πλατφόρμα μας για να μπορείς να δώσεις την προσφορά σου μόνο στα αιτήματα πελατών που καλύπτουν τα κριτήριά σου. Για τη δική σου ευκολία, για κάθε νέο αίτημα που ανεβαίνει στο αντικείμενο σου θα λαμβάνεις μία ειδοποίηση μέσω email. Για κάθε προσφορά που δίνεις σε μια παραγγελία που σε ενδιαφέρει, ο πελάτης ενημερώνεται αυτόματα και μπορεί να αγοράσει κατευθείαν την προσφορά σου ή να ξεκινήσει μία online συνομιλία μαζί σου μέσω chat.Για την ασφάλεια σου, πριν ξεκινήσεις μία συνεργασία με έναν πελάτη θα πρέπει πρώτα ο πελάτης να αγοράσει την προσφορά σου στο koalla προκαταβολικά ώστε να είσαι καλυμμένος πως η πληρωμή σου θα πραγματοποιηθεί μετά την παράδοση της παραγγελίας. Αφού ολοκληρωθεί η αγορά της προσφοράς σου από τον πελάτη θα λάβεις αυτόματα μία ειδοποίηση μέσω email και η παραγγελία σου θα εμφανιστεί στην καρτέλα ‘Ενεργές Πωλήσεις’ στο προφίλ σου.\nΚαι τέλος μην ξεχνάς... Είναι απαραίτητο να αποσύρεις μία προσφορά σου σε περίπτωση που δεν είσαι πλέον διαθέσιμος να την ολοκληρώσεις, καθώς οι πελάτες μπορούν να αποδεχτούν και να αγοράσουν μία ανοιχτή προσφορά ανά πάσα στιγμή το θελήσουν.\nΠρόοδος και Επικοινωνία:\nΓια την αποτελεσματική συνεργασία με τους πελάτες σου προσπάθησε να διατηρήσεις μία αποτελεσματική και έγκαιρη επικοινωνία. Μέσω της chat συνομιλίας, μπορείς να αποστείλεις όλα τα απαραίτητα έγγραφα και ταυτόχρονα να ζητήσεις χρήσιμες διευκρινήσεις αλλά και να ενημερώνεις τον πελάτη σου για την εξέλιξη της παραγγελίας του. Θυμήσου μόνο ότι για την ασφάλεια όλων των χρηστών μας απαγορεύεται η οποιαδήποτε ανταλλαγή προσωπικών στοιχείων όπως email, τηλέφωνο, skype, με τους πελάτες σου.\nΠριν προχωρήσεις στην αποστολή του ολοκληρωμένου έργου στον πελάτη σου βεβαιώσου ότι ανταποκρίνεται πλήρως στις απαιτήσεις του καθώς κάθε πελάτης στην πλατφόρμα μας έχει τη δυνατότητα να αιτηθεί έως και δύο φορές τροποποίηση της παραγγελίας αν δεν είναι ικανοποιημένος με το τελικό αποτέλεσμα. Επιπλέον, φρόντισε να παραδίδεις όλες τις παραγγελίες σου σύμφωνα με την διορία που έχεις ορίσει για να αποφύγεις πιθανές ακυρώσεις. Τέλος, αφού ο πελάτης σου εγκρίνει το έργο που παρέλαβε και αποδεχθεί την παράδοση της παραγγελίας του, η πληρωμή σου θα απελευθερωθεί αυτόματα επτά (7) ημέρες μετά την τελική παράδοση στον πελάτη\n.Και για την ασφάλειά σου μη ξεχνάς... ο πελάτης έχει ήδη προπληρώσει για την παραγγελία του στο koalla πριν ακόμα ξεκινήσεις να δουλεύεις!\nΧρεώσεις / Προμήθειες:\nΤώρα μπορείς να εργάζεσαι ως freelancer χωρίς να ανησυχείς για τη διαδικασία έκδοσης παραστατικών και λοιπών εισφορών καθώς εμείς αναλαμβάνουμε πλέον τα πάντα για κάθε συναλλαγή σου με έναν πελάτη στο koalla.\nΓια κάθε νέα παραγγελία που θα κερδίζεις στην πλατφόρμα μας, το koalla θα εκδίδει και αποστέλλει αυτόματα τη νόμιμη απόδειξη στον πελάτη σου. Η παρακράτηση της εταιρίας μας αντιστοιχεί στο 15% της συνολικής αξίας κάθε συναλλαγής. Ωστόσο θυμήσου: όσο ανεβαίνεις επίπεδο freelancer τόσο μειώνεται το ποσό παρακράτησης της εταιρίας μας ενώ παράλληλα εξασφαλίζεις μοναδικά προνόμια που θα σε βοηθήσουν να κερδίσεις μεγαλύτερο εισόδημα. Το έψαχνες; Το κάναμε για εσένα ξεκάθαρα χωρίς κρυφές χρεώσεις, χωρίς ψιλά γράμματα και χωρίς περιττές καθυστερήσεις!\nΗ αφαίρεση προμήθειας 15% θα γίνεται αυτόματα από την τελική αξία της παραγγελίας κατά την πληρωμή προς τον freelancer.\nΑφού ολοκληρώσεις μία παραγγελία ξεκινάει η αντίστροφη μέτρηση για την πληρωμή σου από τo koalla. Για λόγους ασφαλείας δίνουμε σε όλους τους πελάτες μας ένα περιθώριο ώστε να ελέγξουν τη δουλειά του freelancer και να αιτηθούν τυχών τροποποιήσεις.\nΌλες οι πληρωμές των freelancers πραγματοποιούνται μέσω PayPal, τον ασφαλέστερο και πιο διαδεδομένο τρόπο online αγορών παγκοσμίως. Για την επιτυχή πληρωμή σου από την ομάδα μας είναι απαραίτητο να διαθέτεις PayPal λογαριασμό και να τον εισάγεις στο σχετικό πεδίο κατά την εγγραφή σου. Οι πληρωμές των freelancers πραγματοποιούνται αυτόματα επτά (7) ημέρες μετά την επιβεβαίωση ολοκλήρωσης της παραγγελίας από τον πελάτη. Η πληρωμή σου θα γίνει στο PayPal λογαριασμό σου και τα χρήματα θα είναι διαθέσιμα στο PayPal Balance (υπόλοιπο) του λογαριασμού σου όπου θα μπορείς άμεσα να τα μεταφέρεις στον προσωπικό τραπεζικό λογαριασμό σου ή να πραγματοποιήσεις μία νέα αγορά μέσω PayPal. Για λόγους ασφαλείας η πλατφόρμα μας δεν δέχεται εγγραφές από freelancers χωρίς PayPal emailγια τις επιτυχείς πληρωμές σε αυτούς. Δεν έχεις λογαριασμό PayPal; Κάνε κλικ στο παρακάτω χρηστικό οδηγό δημιουργίας λογαριασμού PayPal που βρήκαμε για εσένα για να δημιουργήσεις εύκολα και γρήγορα το προσωπικό PayPal σου.\n*Η ομάδα του koalla δεν θα σου ζητήσει ποτέ επιπλέον προσωπικά στοιχεία όπως τον κωδικό για το PayPal λογαριασμό σου ή τα στοιχεία της Χρεωστικής/Πιστωτικής κάρτας σου. Σε περίπτωση που σου ζητηθούν περαιτέρω προσωπικά στοιχεία εκ μέρους του koalla, παρακαλούμε να επικοινωνήσεις μαζί μας άμεσα.\nΣχόλια και Βαθμολογία:\nΌσες περισσότερες παραγγελίες ολοκληρώνεις επιτυχώς και εντός προθεσμίας στην πλατφόρμα μας τόσο πιο γρήγορα ανεβαίνεις επίπεδο koalla και εξασφαλίζεις μοναδικά προνόμια που θα σε βοηθήσουν να κερδίσεις μεγαλύτερο εισόδημα! Επιπλέον, κάθε φορά που θα παραδίδεις μία παραγγελία, θα λαμβάνεις ένα σχόλιο με βαθμολογία από 1 έως 5 αστέρια για την δουλειά σου. Έτσι, θα δημιουργήσεις ένα ισχυρό προφίλ και θα δώσεις τη δυνατότητα σε περισσότερους πελάτες να εμπιστευτούν την ποιότητα των online υπηρεσιών σου και να αποφασίσουν να προσλάβουν εσένα για την ψηφιακή ανάγκη τους.\nΠριν την εγγραφή σου ως freelancer, είναι απαραίτητο να αφιερώσεις τον κατάλληλο χρόνο για να διαβάσεις τους “Όρους και Προϋποθέσεις για freelancers”. Η πολιτική του koalla είναι πολύ αυστηρή για την ποιότητα των online υπηρεσιών που προσφέρονται από όλους τους συνεργάτες μας καθώς και την τήρηση των προθεσμιών και σε περίπτωση παραβίασης τους επιβάλλονται σοβαρές κυρώσεις.\nΤι περιμένεις λοιπόν; Μπες και εσύ στη μεγαλύτερη ομάδα ψηφιακών υπηρεσιών στην Ελλάδα!


Γαλλική αγάπη για το τάε κβον ντο\nΤο τάε κβον ντο είναι γνωστό στη Γαλλία για δύο λόγους: χάρη στον Πασκάλ Ζεντί, το διπλό «χάλκινο» ολυμπιονίκη, ο οποίος μετέφερε τη σημαία του αθλήματός του έως τον κύκλο ων διασήμων. Και χάρη στο επεισόδιο, στο οποίο συμμετείχε και πάλι ο Πασκάλ Ζεντί, στους ημιτελικούς των Ολυμπιακών Αγώνων του Σίδνεϊ, το 2000, όπου ένας Κορεάτης του «έκλεψε» κυριολεκτικά την πρόκριση στον τελικό. Η Κορέα, η χώρα που γέννησε αυτή την πολεμική τέχνη, δεν μπορούσε να επιτρέψει στον εαυτό της να επιστρέψει με άδεια χέρια από την πρώτη συμμετοχή του αθλήματος σε Ολυμπιακούς Αγώνες. Αυτού του είδους τα επεισόδια πρέπει να εκλείψουν. Το περασμένο Σαββατοκύριακο δοκιμάστηκε για πρώτη φορά στην Ευρώπη, κατά τη διάρκεια του τουρνουά Open του Μονακό, ένα ηλεκτρονικό πλαστρόν (το οποίο προστατεύει το τμήμα του σώματος κάτω από τη ζώνη). Μέχρι τώρα έπρεπε τουλάχιστον δύο από τους τρεις διαιτητές (ο αριθμός των οποίων ανήλθε στους τέσσερις) να διαπιστώσουν ένα χτύπημα σε διάστημα δύο δευτερολέπτων, ώστε να καταλογιστεί πόντος. Στο εξής, το πλαστρόν θα καταγράφει τα χτυπήματα που δέχεται το σώμα, ενώ θα έχει τη δυνατότητα να ρυθμίζεται ανάλογα με την κατηγορία των αθλητών. Η νέα αυτή εφεύρεση χαροποίησε ιδιαίτερα τη γαλλική ομοσπονδία, η οποία είχε κουραστεί να επιλύνει τέτοιου είδους διαφορές. Ο υπεύθυνος του αθλήματος στις μεγάλες κατηγορίες, Μίκαελ Αλοΐζιο, σχολίασε το γεγονός: «Η διαιτησία του αθλήματος δεν είναι τόσο προβληματική όσο είθισται να λέγεται. Στο τελευταίο παγκόσμιο πρωτάθλημα στη Μαδρίτη πραγματοποιήθηκαν 700 μονομαχίες και σε μόλις τρεις ή τέσσερις διαπιστώθηκαν προβλήματα στη διαιτησία. Συνήθως οφείλονται στις κλειστές γωνίες, που δεν μπορούν να δουν οι διαιτητές. Είναι όμως αλήθεια ότι με τα ηλεκτρονικά πλαστρόν δεν υπήρξε καμία διαμαρτυρία το περασμένο Σαββατοκύριακο».\nΧάος στο ιταλικό ποδόσφαιρο\nΤο ιταλικό ποδόσφαιρο τελεί εδώ και μερικά χρόνια σε κατάσταση χάους. Στις αρχές της δεκαετίας του ’90, ο Σέρτζο Κρανιότι άλλαξε βηματισμό και μετέτρεψε τη Λάτσιο σε χρυσωρυχείο. Μεγάλες μεταγραφές, επενδύσεις εκατομμυρίων, αλλά αποτυχίες στον αθλητικό τομέα. Αποτέλεσμα, η ομάδα της Ρώμης να καταλήξει στη χρεοκοπία. Μετά ήρθε η σειρά του Καλίστο Τάντσι, που με το ίδιο σύστημα κατέστρεψε την Παρμαλά και μαζί της και την Πάρμα. Ο Τζορτζο Κορμπέλι πήρε τον έλεγχο της Νάπολι, μετά τον Κοράντο Φερλαΐνο, και οδήγησε την ομάδα στον καταποντισμό. Μετά έλειπε ο Λουτσάνο Γκαούτσι, ο οποίος «τακτοποίησε» την Περούτζα με τη βοήθεια των γιών του. Ολοι αυτοί ατίμασαν τους κώδικες του ποδοσφαίρου, σύμφωνα με τους οποίους οι τίτλοι αξίζουν περισσότερο από τα χρήματα, και απέτυχαν. Η Γιουβέντους, αντίθετα, ήταν η αριστοκρατία, μέχρι που ήρθε ο Λουτσάνο Μότζι…\nΤα παρασκήνια της Γιουβέντους\nΔεν σώζεται κανείς. Ενα μήνα πριν από το Μουντιάλ και τρεις ημέρες πριν από τη λήξη του πρωταθλήματος, το ιταλικό ποδόσφαιρο περνά την τρομακτικότερη κρίση της ιστορίας του, κρίση που ξεπερνά κατά πολύ εκείνη των στοιχημάτων. Τότε επρόκειτο για ποδοσφαιριστές που εξετράπησαν, τώρα όμως ο καρκίνος έχει επιτεθεί σε όλα τα ζωτικά όργανα του συστήματος: Τους παράγοντες, τους διαιτητές, τις μεταγραφές. Δεν παίζονται μόνο αποκλεισμοί, αλλά και φυλακίσεις. Ισως μάλιστα δεν είναι τυχαίο ότι η υπόθεση ήρθε στο φως στο εσωτερικό της σημαντικότερης ιταλικής ομάδας, της Γιουβέντους, που έχει κερδίσει σχεδόν είκοσι εννιά πρωταθλήματα και έχει έντεκα εκατομμύρια οπαδούς. Αναδύονται συνεχώς καινούργιες αποκαλύψεις και φαίνεται ότι έρχονται κι άλλες. Χίλιες τηλεφωνικές υποκλοπές στη Νάπολι, δεκάδες ύποπτοι αγώνες στο προτελευταίο πρωτάθλημα, δεκάδες άτομα στο στόχαστρο της Δικαιοσύνης και στο επίκεντρο όλων, ο Λουτσάνο Μότζι. Ο «Λάκι Λουτσάνο» επρόκειτο να υποβάλει την παραίτησή του από γενικός διευθυντής της «μεγάλης κυρίας». Το έκαναν ήδη ο πρόεδρος της ποδοσφαιρικής ομοσπονδίας Καράρο και ο αντιπρόεδρος Ματσίνι, ενώ ο φίλος του, ο Τζιράουντο, κατηγορείται για λογιστικές απάτες. Μετά έρχονται οι διαιτητές και οι συζητήσεις για τα Ρόλεξ. Τι έλλειψη φαντασίας, τι επιμονή στα πιο προφανή αντικείμενα τα οποία, ωστόσο, τώρα αποκτούν συμβολική σημασία. Δηλώνουν τον χρόνο που έχει περάσει, την ώρα της μεγάλης εκκαθάρισης.\nΑποκαλυπτήρια τριών νέων σκαφών\nΗ δέκατη «πράξη» της κούπας Λουί Βουιτόν, μιας από τις κούρσες που θα κρίνει τις συμμετοχές στην 32η Αμέρικας Καπ, εκκίνησε χθες από τη Βαλένθια της Ισπανίας. Η εκκίνηση έδωσε την ευκαιρία σε τρία ιστιοπλοϊκά να δείξουν τι αξίζουν στο νερό. Μετά την ομάδα Σοσολόζα της Νοτίου Αφρικής, που αποκάλυψε το 2005 το σκάφος της, RSA83, ήλθε η σειρά της ομάδας BMW Oracle Racing (ΗΠΑ), της Luna Rossa (Ιταλία) και της ΤΝΖ (Νέα Ζηλανδία), να κάνουν το ίδιο. Το τίμημα αξίζει τον κόπο, καθώς οι τρεις αυτές ομάδες διεκδικούν με αξιώσεις το κύπελλο Αμέρικας Καπ που κατέχει αυτή τη στιγμή η ελβετική ομάδα Alinghi. Η BMW Oracle αποκάλυψε τα χαρτιά της τελευταία, αφού εξασφάλισε την άδεια αγώνα. Ο σκίπερ της ομάδας, Κρις Ντίκσον, ανέβασε το θερμόμετρο λέγοντας ότι το σκάφος του είναι το πιο καινοτόμο «από το κατάρτι έως και την καρένα», αποτελώντας εντελώς διαφορετική πρόταση ιστιοπλοΐας. Από τη γαλλική πλευρά, παρά την άφιξη της εταιρείας Areva ως χορηγού, δεν κατέστη δυνατόν η χώρα να εμφανίσει αξιόλογη συμμετοχή για το 2006.\nΕπιτροπή γιατρών και ειδικών που κλήθηκε να διερευνήσει τον ιό που προσέβαλε δέκα παίκτες της Τότεναμ λίγο πριν από το κρίσιμης σημασίας ματς για τη συμμετοχή στο Τσάμπιονς Λιγκ της ερχόμενης περιόδου, αποφάνθηκε ότι υπάρχουν αμφιβολίες πως οι παίκτες έπεσαν θύματα τροφικής δηλητηρίασης. Οι παίκτες της Τότεναμ είχαν φάει σε ξενοδοχείο του Λονδίνου πριν από τον αγώνα εναντίον της Ουέστ Χαμ, τον οποίο τελικά έχασαν με 2-1. Σύμφωνα με τις έρευνες που πραγματοποιήθηκαν τόσο στο φαγητό όσο και στους παίκτες, ένας από αυτούς είχε προσβληθεί από μορφή γαστρεντερίτιδας που πιθανώς μεταδόθηκε και στους υπόλοιπους. O γιατρός Αλεξ Μέλανμπι από το Κέντρο Ελέγχου Μεταδιδόμενων Ασθενειών δήλωσε ότι εντοπίστηκε μια μορφή γαστρεντερίτιδας σε έναν από τους παίκτες και ότι αυτός μάλλον είχε προσβληθεί από τον ιό πριν από το ύποπτο δείπνο των παικτών. «Δεν μπορεί να εξαχθεί οριστικό συμπέρασμα από ένα μόνο δείγμα. Μόνον όταν έχουμε τα αποτελέσματα από τα υπόλοιπα δείγματα θα είμαστε σε θέση να καταλήξουμε σε οριστική απάντηση». H ήττα της Τότεναμ επέτρεψε στην Αρσεναλ να κατακτήσει την τέταρτη θέση που οδηγεί στο Τσάμπιονς Λιγκ.


Η Κυρία του Μαξίμ σε live streaming | Asist.gr\nΗ Κυρία του Μαξίμ σε live streaming\nΤο Εθνικό Θέατρο παραμένει ενεργό για όσο διάστημα συνεχίζεται η αναστολή λειτουργίας των θεάτρων και δίνει ραντεβού με το φιλοθεάμον κοινό μέσα από live streaming.\nΔέσποινα Πετρίδου / 24/11/2020\nΤο επόμενο ραντεβού με την Κρατική μας σκηνή θα δοθεί το Σάββατο 28 Νοεμβρίου, στις 19:30, ζωντανά από την Κεντρική Σκηνή, παρουσιάζοντας το αριστούργημα του Ζωρζ Φεντώ, «Η κυρία του Μαξίμ», σε σκηνοθεσία Θωμά Μοσχόπουλου.\nΜε τον τρόπο αυτό εκμηδενίζονται οι αποστάσεις για θεατές από όλο τον κόσμο, που επιθυμούν να παρακολουθήσουν σε ζωντανή μετάδοση παραστάσεις του Εθνικού Θεάτρου.\nΤο έργο έκανε την πρώτη πρεμιέρα του στις 17 Ιανουαρίου 1899 στο Théâtre des Nouveautés και θριάμβεψε μεμιάς. Επισκέπτες της Διεθνούς Έκθεσης του 1900 πήγαν στο Παρίσι τόσο για την ίδια την έκθεση όσο και για να μη χάσουν την φημισμένη «Κυρία του Μαξίμ».\nΣτην παράσταση συμμετέχουν οι: Θανάσης Αλευράς, , Έμιλυ Κολιανδρή, Στέλλα Αντύπα, Αφροδίτη Αντωνάκη, Κωνσταντίνος Αρνόκουρος, Μελίνα Βαμπούλα, Ηλιάνα Γαϊτάνη, Θανάσης Δήμου, Ευαγγελία Καρακατσάνη, Κώστας Κορωναίος, Αυγουστίνος Κουμουλος, Πέλλα Μακροδημήτρη, Αθηνά Μουστάκα, Ελπίδα Νικολάου, Άννα Πατητή, Πέτρος Σκαρμέας, Γιώργος Τζαβάρας, Κώστας Φιλίππογλου, Γιάννης Φιλίππου, Δημήτρης Φουρλής, Γαλήνη Χατζηπασχάλη και Αλέξανδρος Χρυσανθόπουλος.\nΗ απευθείας μετάδοση θα είναι διαθέσιμη στη σελίδα: livestream.n-t.gr με αγορά ηλεκτρονικού εισιτηρίου 8 ευρώ (κωδικού πρόσβασης) και με δυνατότητα επιλογής αγγλικών υποτίτλων.\nΘα ακολουθήσουν κι άλλες παραγωγές του Εθνικού Θεάτρου σε προσεχείς ημερομηνίες. Οι παραστάσεις πραγματοποιούνται με αυστηρή τήρηση των κανόνων και πρωτοκόλλων υγιεινής για τους ηθοποιούς και συντελεστές που παίρνουν μέρος σε αυτές.


Το πως βλέπουμε τι είναι δυνατό και τι όχι σ’ αυτόν τον κόσμο, είναι θέμα συνήθειας - Thessaloniki Arts and Culture\nΑπό τον εξαιρετικό Jostein Gaarder.\n…Ο μπαμπάς, η μαμά και ο μικρός Θωμάς που είναι 3 χρονών, κάθονται ένα πρωί στην κουζίνα τους και τρώνε το πρωινό τους. Ξάφνου, η μαμά σηκ΄νεται, πάει στον νεροχύτη και τότε, ναι, ο μπαμπάς αρχίζει να πετάει και ανεβαίνει ως το ταβάνι.\nΤι νομίζεις ότι θα ‘λεγε ο μικρός Θωμάς; Μπορεί να ‘δειχνε τον μπαμπά του με το δάχτυλα και να ‘λεγε: «ο μπαμπάς πετάει!»\nΣίγουρα ο Θωμάς θ’ απορούσε. Αλλά ο Θωμάς έτσι κι αλλιώς απορεί και θαυμάζει μ’ όσα βλέπει γύρω του. Ο μπαμπάς του ξέρει να κάνει τόσα θαυμάσια πράγματα, που μια μικρή πτήση πάνω από το τραπέζι της κουζίνας δεν είναι δα και τίποτα σπουδαίο!\nΟ μπαμπάς ξυρίζεται κάθε πρωί με μια μικροσκοπική ξυριστική μηχανή. Άλλες φορές σκαρφαλώνει πάνω στη σκεπή και στερεώνει την κεραία της τηλεόρασης ή χώνει το ξεφάλι του μέσα στον κινητήρα του αυτοκινήτου και το βγάζει κατάμαυρο.\nΚαι τώρα η σειρά της μαμάς. Άκουσε τον Θωμά και γυρίζει απότομα να δει. Πως νομίζεις ότι θ’ αντιδρούσε στη θέα του ιπτάμενου μπαμπά πάνω από το τραπέζι της κουζίνας;\nΤο βάζο με τη μαρμελάδα της πέφτει από τα χέρια κι αρχίζει να κλαίει από τη σαστιμάρα της. Ίσως μάλιστα να πάει και στον γιατρό, όταν κατέβει και πάλι ο μπαμπάς στο κάθισμά του. (Αυτός ο άνθρωπος ποτέ του δεν έμαθε πως φέρεται κανείς στο τραπέζι!)\nΓιατό ο Θωμάς και η μαμά αντεδρασαν με τόσο διφορετικούς τρόπους; Τι λες;\nΕίναι ζήτημα συνήθειας. (Αυτό βάλτο καλά στο μυαλό σου και μην το ξεχάσεις!) Η μαμά έχει μάθει ότι οι άνθρωποι δεν πετούν. Ο Θωμάς όχι. Είναι ακόμα αβέβαιος για το τι είναι δυνατό και τι όχι σ’ αυτόν τον κόσμο.\nΑλλά τι γίνεται με τον κόσμο αυτόν καθ’ εαυτό, Σοφία; Νομίζεις ότι ο κόσμος είναι ή όχι δυνατό να υπάρχει; Γιατί, αν το καλοσκεφτούμε, κι αυτός πετάει, κι αυτός αιωρείται στο Διάστημα.\nΤο λυπηρό είναι πως, μεγαλώνοντας, δεν συνηθίζουμε μόνο στους νόμους της βαρύτητας. Συνηθίζουμε ταυτόχρονα και στην ίδια την ύπαρξη του κόσμου.\nΦαίνεται ότι κατά τη διάρκεια της παιδικής μας ηλικίας χάνουμε την ικανότητα να απορούμε και να θαυμάζουμε τον κόσμο. Κι αυτό δεν είναι διόλου ασήμαντο – αντίθετα, είναι κάτι που οι φιλόσοφοι προσπαθούν να ξυπνήσουν και πάλι μέσα μας. Γιατί κάπου μέσα μας, κάτι μας λέει ότι η ζωή είναι ένα μεγάλο αίνιγμα. Και το αίνιγμα αυτό το ζήσαμε πολύ πριν μάθουμε να το σκεφτόμαστε.\nΟι περισσότεροι φυλακίζονται (για διάφορους λόγους) τόσο βαθιά μέσα στην καθημερινότητα που θάβουν μια για πάντα την έκπληξή τους για το φαινόμενο της ζωής.\nΓια τα παιδιά, όμως, ο κόσμος –κι όλα όσα κλείνει μέσα του – είναι κάτι καινούργιο που προκαλεί τον θαυμασμό και την έκπληξη. Οι μεγάλοι δεν τον βλέπουν έτσι. Οι περισσότεροι μεγάλοι άνθρωποι βλέπουν τον κόσμο σαν κάτι εντελώς κανονικό και συνηθισμένο.\nJostein Gaarder, O κόσμος της Σοφίας, εκδ. Νέα Σύνορα – Α. Α. Λιβάνη, 1994\nΕυάγγελος Παπανούτσος: οι ρίζες του μετανάστη και του τσιγγάνου\nΚοινό τους χαρακτηριστικό; Τους λείπουν οι ρίζες τους. Ο μεν μετανάστης αποκόβεται και σταδιακά αποκτά διαφορετικές, ο δε τσιγγάνος, παραμένει άριζος και αναλοίωτος.


Πάσχα στην πόλη, Επιτάφιος εκτός εκκλησιών και ο προβληματισμός των κορνοπάρτι - OneNews.gr\nΑυτά είναι τα μέχρι στιγμής δεδομένα για το Πάσχα\nΗ «Μεγάλη Εβδομάδα» για την κυβέρνηση έχει ήδη ξεκινήσει, καθώς είναι σαφές ότι βρίσκεται σε ένα δύσκολο σταυροδρόμι. Από την μια στο Μέγαρο Μαξίμου αντιλαμβάνονται ότι η κόπωση των πολιτών πλέον έχει φτάσει στο… ζενίθ, από την άλλη, όμως, τα επιδημιολογικά δεδομένα και, κυρίως, η κατάσταση στο ΕΣΥ δεν αφήνει περιθώρια για αισιοδοξία.\nΣύμφωνα, λοιπόν, με τα μέχρι στιγμής δεδομένα τα νέα μέτρα εν όψει του Πάσχα έχουν ως εξής:\n«Πάσχα στην πόλη»: Στην κυβέρνηση θα περιμένουν μέχρι (κυριολεκτικά) την τελευταία στιγμή, μήπως αλλάξει κάτι στα στοιχεία. Ναι μεν άπαντες στο Μέγαρο Μαξίμου θα ήθελαν να επιτραπούν οι διαπεριφερειακές μετακινήσεις, όμως «κοιτάζουν» και την επόμενη ημέρα. Μετά το Πάσχα στόχος παραμένει το άνοιγμα τόσο των υπολοίπων βαθμίδων όσο και του Τουρισμού, κι αν προκύψει μεγάλη διασπορά το επόμενο διάστημα, ο φόβος να υπάρξει μετάθεση των ημερομηνιών είναι μεγάλος. Την ίδια ώρα και οι λοιμωξιολόγοι εμφανίζονται διστακτικοί αφού ο αριθμός των διασωληνωμένων βρίσκεται (ακόμα) στα ύψη.\nΔεν θα γίνει η καθιερωμένη περιφορά του Επιταφίου, αν και μπορεί ο Επιτάφιος να βγει στο προαύλιο των ιερών ναών: Αυτό ουσιαστικά κλείδωσε κατά τη διάρκεια της συνομιλίας, στη Βουλή, ανάμεσα στον Κυριάκο Μητσοτάκη και τον Αρχιεπίσκοπο Ιερώνυμο. Την τελευταία λέξη θα έχουν οι λοιμωξιολόγοι, αν και θεωρείται βέβαιο ότι θα συναινέσουν, εφόσον προφανώς τηρούνται όλα τα μέτρα συγχρωτισμού εντός και εκτός των Εκκλησιών.\nΣε κάθε περίπτωση, οι τελικές αποφάσεις θα έρθουν μετά από τις απαραίτητες συνεδριάσεις των λοιμωξιολόγων. Κυβερνητικές πηγές σπεύδουν να θυμίσουν την περασμένη Παρασκευή, η Κυβέρνηση είχε θέσει το ερώτημα για επαναλειτουργία των εμπορικών κέντρων και η εισήγηση της Επιτροπής ήταν αρνητική, οπότε ακόμη τίποτα δεν έχει «κλειδώσει», είτε προς τη μια είτε προς την άλλη κατεύθυνση.\nΠροβληματισμός για τα κορονοπάρτι\nΣτο μεταξύ σε μεγάλο πονοκέφαλο τείνουν να εξελιχθούν τα περιβόητα κορονοπάρτι στις πλατείες της Αττικής. Στο ερώτημα γιατί δεν επεμβαίνει η Αστυνομία η απάντηση της Α. Πελώνη ήταν σαφής: «Η Αστυνομία δεν μπορεί να υποκασταστήσει την κοινωνική συνείδηση. Ολοι πολίτες θα πρέπει, με αίσθημα ατομικής και συλλογικής ευθύνης, να σεβαστούν τη μεγάλη προσπάθεια που καταβάλει η συντριπτική πλειονότητα της κοινωνίας, ώστε να νικήσουμε την πανδημία. Μια επέμβαση της Αστυνομίας σε κάποια από τις πλατείες όπου συγκεντρώνονται εκατοντάδες άνθρωποι, θα μπορούσε να οδηγήσει σε επεισόδια και ακόμη μεγαλύτερη διασπορά. Γίνονται ωστόσο προσπάθειες -όπως έγινε στην πλατεία Βαρνάβα στο Παγκράτι, όπου αναπτύχθηκαν δυνάμεις της Αστυνομίας- προκειμένου να αποτραπούν τέτοιες συγκεντρώσεις».


Fairbnb: Η απάντηση ακτιβιστών στο Airbnb - CNN.gr\nΔευτέρα, 04 Σεπτεμβρίου 2017 17:10\nΤο Fairbnb φιλοδοξεί να αποτελέσει ένα πιο δίκαιο και κοινωνικά βιώσιμο αντίπαλο δέος στην πλατφόρμα που έχει ταράξει τα νερά στην τουριστική οικονομία, το Airbnb. Ειδικότερα, ακτιβιστές, προγραμματιστές και ερευνητές, επιχειρούν να απαντήσουν στις αρνητικές επιπτώσεις του ανεξέλεγκτου τουρισμού με μία πλατφόρμα ενοικίασης ακινήτων που θα σέβεται τους κατοίκους και τις τοπικές κοινωνίες.\nΘόρυβος ακόμα και τις ώρες κοινής ησυχίας, δραματική αύξηση των τιμών ενοικίασης κατοικιών, λιγοστά διαθέσιμα σπίτια για ντόπιους και φοιτητές, αλλοίωση της τοπικής φυσιογνωμίας των πόλεων. Αυτές είναι μερικές μόνο από τις αρνητικές επιπτώσεις της μεγάλης τουριστικοποίησης περιοχών, αναφέρει το ΑΠΕ-ΜΠΕ.\nΣτην τουριστικοποίηση αυτή, συντελεί και η μόδα της βραχυχρόνιας μίσθωσης ακινήτων μέσα από πλατφόρμες διαμοιρασμού. Η συζήτηση για τις αρνητικές επιπτώσεις γίνεται μέρα με τη μέρα όλο και πιο έντονη και μεγάλες πόλεις σε όλο τον κόσμο, όπως η Βενετία, η Βαρκελώνη και η Λισαβόνα, αντιδρούν.\nΌπως εξηγεί η πρόεδρος του Συλλόγου Αρχιτεκτόνων, Τόνια Κατερίνη, περισσότερες από 30 κινηματικές οργανώσεις από όλη την Ευρώπη έχουν συγκροτήσει τον Ευρωπαϊκό Συνασπισμό Δράσης για το Δικαίωμα στη Στέγαση, με στόχο να προασπίσουν το δικαίωμα στη στέγη των κατοίκων που ζουν μόνιμα σε τουριστικές περιοχές.\nΗ πρωτοβουλία παρουσιάστηκε την περασμένη Παρασκευή σε εκδήλωση και στην Αθήνα. «Πρέπει να δούμε τον τουρισμό σε τοπικό επίπεδο και αυτό που επιχειρούμε να κάνουμε είναι ένα συνεταιρισμό, όπου οι χρήστες της πλατφόρμας και οι γείτονες θα συναποφασίζουν», επισήμανε ο Αλεσάντρο Λάτελα, εκπρόσωπος της Fairbnb, αναφέρει το ΑΠΕ-ΜΠΕ.\nΜε στόχο την κοινωνική βιωσιμότητα, το Fairbnb θα κρατάει τα κέρδη στις κοινότητες επανεπενδύοντάς τα σε κοινωνικά τοπικά πρότζεκτ. Επίσης, η πλατφόρμα θα παρέχει ένα χώρο όπου τα μέλη της θα μπορούν να συναντώνται και να αποφασίζουν συλλογικά πώς το πρόγραμμα ενοικίασης ακινήτων θα τρέξει στη γειτονιά τους, ενώ σε συνεργασία με τις τοπικές αρχές θα ορίζονται κανονισμοί που θα ενισχύουν το βιώσιμο τουρισμό. Τέλος, θα έχει ως γνώμονα τη διαφάνεια και τη λογοδοσία. Όπως εξήγησε ο κ. Λάτελα:\nΤο μανιφέστο μας είναι ένα ζωντανό κείμενο που έχει σκοπό να αλλάξει και για το λόγο αυτό προσκαλούμε ταξιδιώτες και πολίτες σε όλο τον κόσμο να ενωθούν μαζί μας.\nΤο χρονοδιάγραμμα λειτουργίας της πλατφόρμας δεν έχει καθοριστεί ακόμα, σύμφωνα με τον ίδιο, καθώς στόχος της πρωτοβουλίας είναι:\nNα βρούμε πρώτα την καλύτερη λύση για το πώς θα αλλάξουμε το μοντέλο του τουρισμού, αλλά και να λάβουμε σχόλια και προτάσεις σχετικά με αυτό. Χρειάζεται καιρός, καθώς για να βγει η πλατφόρμα θα πρέπει να βρούμε την ισορροπία που θα βοηθήσει να κρατήσουμε τα ιδιαίτερα χαρακτηριστικά μας.\nΚΟΣΜΟΣ\t· FAIRBNB\t· AIRBNB\t· ΤΟΥΡΙΣΜΟΣ\t· ΕΝΟΙΚΙΑΣΗ ΣΠΙΤΙΩΝ\t· ΤΟΥΡΙΣΤΙΚΗ ΠΕΡΙΟΔΟΣ\t· ΤΑΞΙΔΙ


Βραζιλία: Ολόκληρη πόλη στην έρευνά της για τον κορονοϊό θα εμβολιάσει η Pfizer - Αγγελιοφόρος της Ηπείρου\nΑρχική Κόσμος Βραζιλία: Ολόκληρη πόλη στην έρευνά της για τον κορονοϊό θα εμβολιάσει η...\nΗ πόλη Τολέδο στη Βραζιλία, με πληθυσμό 143.000 κατοίκων επελέγη από την Pfizer για εμβολιασμό όλων των κατοίκων, στο πλαίσιο έρευνας για τον κορονοϊό.\nΕιδικότερα, η εταιρεία σκοπεύει να μελετήσει την αποτελεσματικότητα του εμβολίου της κατά της κορονοϊού εμβολιάζοντας ολόκληρο τον πληθυσμό άνω των 12 ετών στην πόλη, της νοτίου Βραζιλίας, σύμφωνα με σχετική ανακοίνωση.\nΗ εν λόγω έρευνα θα γίνει σε συνεργασία με το Εθνικό Εμβολιαστικό Πρόγραμμα της Βραζιλίας, τις τοπικές αρχές, ένα νοσοκομείο και ένα πανεπιστήμιο.\nΑυτό που επιχειρείται είναι να μελετηθεί η μετάδοση του νέου κορωνοϊού σε ένα «σενάριο της πραγματικής ζωής», αφότου ο πληθυσμός θα έχει εμβολιαστεί.\n«Εδώ, πιστεύουμε στην επιστήμη και λυπόμαστε για τους σχεδόν 600.000 θανάτους από την Covid-19 στη Βραζιλία», είπε σχετικά ο δήμαρχος του Τολέδο Μπέτο Λουνίτι, σε συνέντευξη τύπου.\nΠάντως, παρόμοια έρευνα πραγματοποιήθηκε από το Ινστιτούτο Butantan, ένα από τα κορυφαία κέντρα έρευνας στον τομέα της βιοιατρικής στη Βραζιλία, στη μικρότερη πόλη Σερανά, στην πολιτεία του Σάο Πάολο, προκειμένου να μελετηθεί το εμβόλιο CoronaVac της κινεζικής Sinovac.\nΠροηγούμενο άρθροΒραζιλία: Βρήκαν ναζιστικό «θησαυρό» στο σπίτι ύποπτου βιαστή ανηλίκων – Χρησιμοποίησε την κληρονομιά του για τη συλλογή


Το αντίδοτο στην κρίση και στην κλιματική αλλαγή είναι η αυτάρκεια | Της Γεωργίας Νυφούδη – Βούλγαρη - TomorrowNews\nΤο αντίδοτο στην κρίση και στην κλιματική αλλαγή είναι η αυτάρκεια | Της Γεωργίας Νυφούδη – Βούλγαρη\nΗ επικοινωνία του ανθρώπου με τη φύση είναι αποκαΐδια, ρημαδιό, σκουπίδια.\nΓεωργία Νυφούδη – Βούλγαρη | 03/11/19 - 20.00\nΟι αρχαίοι πρόγονοί μας σέβονταν τη φύση, τα δάση, τα δέντρα…\nΣήμερα η απληστία κατέστρεψε για το κέρδος τη φύση αλόγιστα.\nΗ φύση θα μας τιμωρήσει για ό,τι κακό της κάναμε.\nΟι απολίτιστοι λαοί σέβονταν τη φύση ενώ οι πολιτισμένοι πέσανε πάνω της με μανία λυσσασμένοι και την κατακρεούργησαν σαν ασυνείδητοι εγκληματίες.\nΗ πατρίδα μας το 1849 είχε 51% του εδάφους της δασοσκέπαστο. Και τα ωραιότερα δάση του κόσμου!\nΣήμερα έχει μονάχα 17% κι όλη αυτή η καταστροφή έγινε σε λιγότερο από 100 χρόνια.\nΟι λαγοί έγιναν σπάνιο είδος. Οι πέρδικες το ίδιο. Χάθηκαν οι αετοί, οι γύπες και τόσα άλλα …\nΜάλλον στο μέλλον τα εγγόνια μας θα βλέπουν ζώα μονάχα σε τσίρκο και σε ζωολογικούς κήπους. Σκιάχτρα δεν θα χρειάζονται για να διώχνουν τα πουλιά. Τα ίδια τα πετούμενα δεν θα πλησιάζουν γιατί ο σπόρος δεν θα τρώγεται. Οι μέλισσες χωρίς τη γύρη δεν θα μπορούν να κάνουν την επικονίαση που είναι ο ρόλος τους από τη Θεία Πρόνοια (Οι σπόροι θα ’ναι μεταλλαγμένοι).\nΗ κα Επιστήμη δημιούργησε τη Γενετική. Οι μεταλλαγμένες τροφές τι επιπτώσεις θα ’χουν;\nΟι νέοι θα μοιάζουν με τα γηρατειά; Δεν θα ’χουν όρεξη να κάνουν παιδιά; Ρομπότ θα ’χουν την πρωτιά; Πειραματόζωο ο άνθρωπος καταντά; Ποιοι διαόλοι μας κυβερνάν;\nΗ στατιστική σήμερα έχει συμπεράνει ότι δεν υπάρχει επιθυμία για ζωή. Καλπάζει η κατάθλιψη, η αποχαύνωση και θερίζει η «αφύσικη» ζωή.\nΟ κόσμος νοσεί.\nΗ «αναπηρία» μας, μας φέρνει αντιμέτωπους με την αδυναμία μας. Κι αυτή είναι η πνευματική μας παραλυσία.\nΟ πολιτισμός, μας προσφέρει τόσες ανέσεις συνάμα όμως μας καταστρέφει. Με την αδιαφορία, τις ανέσεις και με το βόλεμα του να λέμε «δε βαριέσαι»…\nΗ ατμόσφαιρα μολυσμένη, τα δάση καμένα, οι θάλασσες βρώμικες, στις πόλεις η ζωή αφόρητη.\nΟι άνθρωποι βρίσκονται σε διαρκή εκνευρισμό και ξεσπούν χωρίς λόγο στους άλλους.\nΗ οργή γίνεται θεριό και σου τρώει το μυαλό. Η «κοσμοσυρροή» είναι γεμάτη πόνο και οργή.\nΗ άνοδος της ρητορικής του μίσους έχει πέραση στην κοινωνία κι εκφράζεται με βία.\nΟι έννοιες ψωμί – παιδεία – ελευθερία θέλουν αυτογνωσία κι όχι αναρχία. Μην κάνεις αυτά που δεν θέλεις να σου κάνουν.\nΤα δεινά μας είναι οι προκαταλήψεις, η ανασφάλεια, ο ατομισμός κι ο φόβος του ξεβολέματος.\nΓη ελληνική, πολύσπορη, σακατεμένη. Έλληνα που ’ναι το φως και το πνεύμα σου; Σου ’κλεψαν την ψυχή σου και τη σκέψη σου; Ο άνθρωπος κατάντησε πραμάτεια, της μάζας άνθρωπος και της απανθρωπιάς;\n«Έτσι ανίδεοι και χορτάτοι ξαπλώσαμε στης γης την πλάτη» (Σεφέρης).\nΗ οικογένεια, το ήθος και η πίστη είναι η κιβωτός! Αυτό είναι το αντίδοτο της αυτάρκειας!\nΑρκέσου, να το σεβαστείς!\nΤον αρχαίο Έλληνα τον κάνανε Νεοέλληνα και τώρα προσπαθούν να τον καταντήσουν απαίδευτο ελληνάρα.\nΗ Γεωργία Νυφούδη – Βούλγαρη αποτελεί μέλος της Ένωσης Μεσσήνιων Συγγραφέων